

**Anul 2023 – numărul 42**

**16 – 20 octombrie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 16 – 20 octombrie 2023 3](#_Toc148949672)

[Selecție de Acte normative apărute în Monitorul Oficial al României în perioada 16 – 20 octombrie, 2023 4](#_Toc148949673)

[Comunicate de presă ale Guvernului României 5](#_Toc148949674)

[România sprijină populația civilă din Fâșia Gaza 5](#_Toc148949675)

[Premierul Marcel Ciolacu: Transformarea economiei României într-una verde și digitală este un proces pe termen lung care necesită un plan național puternic și asumat de toate forțele politice, de business și civice 6](#_Toc148949676)

[Mesajul premierului Marcel Ciolacu prilejuit de Ziua Europeană de Luptă Împotriva Traficului de Persoane 7](#_Toc148949677)

[Premierul Marcel Ciolacu: Vizita la Kiev are doua obiective clare - promovarea drepturilor românilor din Ucraina și  semnarea unor acorduri bilaterale importante 7](#_Toc148949678)

[Mesajul premierului Marcel Ciolacu prilejuit de Ziua Europeană de Luptă Împotriva Traficului de Persoane 8](#_Toc148949679)

[Premierul Marcel Ciolacu: Facem tot ce ne-am asumat în domeniul educației pentru a ajuta copiii să meargă la școală în condiții cât mai bune 8](#_Toc148949680)

[Premierul Marcel Ciolacu: Transmit mesajul nostru de solidaritate poporului israelian și un puternic semnal de sprijin importantei comunități românești care trăiește în această țară 8](#_Toc148949681)

[Premierul Marcel Ciolacu, în Israel: Guvernul român dorește o pace durabilă în această regiune. Alături de comunitatea internațională, România solicită eliberarea imediată a tuturor ostaticilor și persoanelor răpite 9](#_Toc148949682)

[Informaţie Europeană 10](#_Toc148949683)

[NOUTĂȚI – Informații UTILE 10](#_Toc148949684)

[PIDS: Ghidul privind asigurarea alimentelor de bază/mese calde pentru persoanele defavorizate a fost actualizat 10](#_Toc148949685)

[Instrucțiune privind modalitatea de suspendare a procedurilor de achiziții din cadrul proiectelor finanțate din POIM 10](#_Toc148949686)

[ADR Vest: Investițiile majore din cadrul POR care nu se finalizează în 2023 vor fi finanțate prin alte programe europene 11](#_Toc148949687)

[MIPE: A început alimentarea cardurilor „Sprijin pentru România” cu încă 250 de lei, o nouă tranșă pentru cumpărarea de alimente 11](#_Toc148949688)

[APIA: Informații suplimentare privind Campania de plăți în avans 2023 12](#_Toc148949689)

[MADR: A fost aprobat cadrul legal pentru plățile cuvenite fermierilor 13](#_Toc148949690)

[PIDS: Se cer clarificări în etapa tehnică și financiară pe apelurile „Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori” 13](#_Toc148949691)

[Școli moderne pentru peste 30.000 de copii și tineri din Regiunea Vest, datorită investițiilor realizate prin POR 2014-2020 13](#_Toc148949692)

[Consultări Publice 14](#_Toc148949693)

[Ghidul pentru sprijinirea IMM-urilor din Regiunea Vest, lansat în consultare publică 14](#_Toc148949694)

[PR Vest: Ghidul pentru revitalizare și regenerare urbană, lansat în consultare publică 15](#_Toc148949695)

[Fondul pentru Modernizare: Ghidul privind sprijinirea investițiilor pentru modernizarea/reabilitarea rețelei inteligente de termoficare, în consultare publică 16](#_Toc148949696)

[PNRR 18](#_Toc148949697)

[O nouă actualizare a calendarului apelurilor PNRR 18](#_Toc148949698)

[PNRR: Schema de ajutor pentru refacerea potențialului forestier afectat de incendii, de fenomene meteorologice nefavorabile, lansată în dezbatere publică 18](#_Toc148949699)

[PNRR: A fost lansat apelul privind cartea de identitate electronică și semnătura digitală calificată 18](#_Toc148949700)

[PNRR: Prelungirea apelului pentru digitalizarea instituțiilor cu atribuții în domeniul sanitar aflate în subordinea MS 19](#_Toc148949701)

[Au fost publicate documentele tipizate pentru proiectele implementate în cadrul PNRR prin Componentei 1– Managementul Apei – Investițiile I1 și I2 19](#_Toc148949702)

[PNRR: Apelul pentru redimensionarea, standardizarea și optimizarea Platformei informatice din asigurările de sănătate a fost prelungit! 20](#_Toc148949703)

[Ministerul Energiei: Apelul pentru sprijinirea investițiilor în întregul lanț valoric al bateriilor și al celulelor și panourilor fotovoltaice a fost anulat! 20](#_Toc148949704)

[Apeluri – Finanțări 21](#_Toc148949705)

[Peste 775 milioane euro pentru IMM-urile din județele Gorj, Hunedoara, Dolj, Galați, Prahova și Mureș disponibile prin Programul Tranziție Justă 21](#_Toc148949706)

[APIA: Cererile de acordare a sprijinului de urgență pentru sectorul cerealelor și al semințelor oleaginoase se pot depune până pe 26 octombrie 22](#_Toc148949707)

[AFM: Începând cu 11 decembrie se pot depune proiecte în cadrul Programului privind creșterea eficienței energetice în clădiri publice! 22](#_Toc148949708)

[PR Vest: Au fost publicate modificările la ghidurile dedicate microîntreprinderilor 23](#_Toc148949709)

[Timbrul Monumentelor Istorice 2024: Apel de proiecte cu un buget total de 3 milioane de lei pentru intervenții asupra monumentelor istorice 23](#_Toc148949710)

[APIA demarează Campania de autorizare a plăților în avans aferentă Cererilor de plată depuse în anul 2023 24](#_Toc148949711)

[PR Vest: Noi modificări la ghidul pentru Intervenția regională 5.1A - Drumuri județene 24](#_Toc148949712)

[Ministrul Mediului a lansat Programul de finanţare pentru eficienţă energetică în clădiri publice. Au fost introduse două noi categorii de solicitanți eligibili. 24](#_Toc148949713)

[PR Vest: Modificări la ghidul pentru Intervenția regională 3.2 – Infrastructură verde 26](#_Toc148949714)

[A fost lansată schema de ajutor în context COVID dedicată sectorului cultural independent. Depunerea începe pe 1 noiembrie 2023! 26](#_Toc148949715)

[Pe 27 octombrie se lansează prima sesiune de depunere a proiectelor în cadrul programului INVESTALIM! 26](#_Toc148949716)

[Înscrieri deschise pentru competiția Românii sunt antreprenori! 27](#_Toc148949717)

[S-a dat startul programelor guvernamentale de creditare Student Invest și Family Start, ediția 2023! 27](#_Toc148949718)

[Din Actualitatea Europeană 29](#_Toc148949719)

[Acționăm acum și ne pregătim pentru viitor: Programul de lucru al Comisiei pentru 2024 29](#_Toc148949720)

[Comisia adoptă o nouă foaie de parcurs a UE cu măsuri prioritare de combatere a criminalității organizate și a traficului de droguri 31](#_Toc148949721)

[Comisia solicită României și altor 6 state membre să transpună integral normele UE privind garanțiile procedurale pentru copii în cadrul procedurilor penale 32](#_Toc148949722)

[Comisia solicită României, Ungariei, Portugaliei și Sloveniei să respecte normele UE privind achizițiile publice și concesiunile 33](#_Toc148949723)

[Comisia salută Memorandumul de înțelegere privind culoarele de solidaritate dintre România și Ucraina 34](#_Toc148949724)

[Comisia prevede măsuri de abordare a potențialelor amenințări reprezentate de dronele civile 35](#_Toc148949725)

[COP28: Consiliul stabilește poziția UE pentru summitul ONU privind schimbările climatice de la Dubai 36](#_Toc148949726)

[Combaterea dezinformării: Reprezentanța Comisiei Europene în România lansează platforma online trUE 38](#_Toc148949727)

[O soluție pe termen lung pentru nevoile de finanțare ale Ucrainei 39](#_Toc148949728)

Repere din agenda publică a conducerii Instituţiei Prefectului - Judeţul Hunedoara   
în perioada 16 – 22 octombrie 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și subprefecților SZÉLL Lőrincz și Constantin FULGA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***16 octombrie*** |
| *Întâlnire de lucru desfășurată la sediul Instituției Prefectului - Județul Alba, în cadrul căreia mai mulți reprezentanți ai autorităților publice locale și ai organizațiilor nonguvernamentale implicate în prevenirea, combaterea și asistența victimelor traficului de persoane din județele Alba, Sibiu și Hunedoara au fost prezenți.* | ***16 octombrie*** |
| *Participare la competiția națională sportivă #LideriPrinSport, organizată de Fundația Special Olympics din România.* | ***16 octombrie*** |
| *Deplasare la Ministerul Afacerilor Interne.* | ***17 octombrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***18 octombrie*** |
| *Participare la evenimentul Ștafeta Veteranilor - INVICTUS.* | ***19 octombrie*** |
| *Participare la lansarea ziarului "Cotidianul de Hunedoara".* | ***19 octombrie*** |
| *Participare la prima întâlnire a grupului de lucru care va elabora Strategia Județeană pentru Tineret.* | ***19 octombrie*** |
| *Participare la Centenarul Baroului Hunedoara.* | ***20 octombrie*** |
| *Participare la Sfânta Liturghie și Slujba Parastasului Preasfințitului Părinte Gurie, Întâiul Episcop al Devei și Hunedoarei.* | ***21 octombrie*** |
| *Participare la emisiunea "Questiunea săptămânii", difuzată pe postul local de televiziune Quantum TV.* | ***21 octombrie*** |
| *Cinstirea memoriei eroului național Gheorghe Crișan în comuna Ribița.* | ***22 octombrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  16 – 20 octombrie, 2023

**M. Of. nr. 930/16 octombrie 2023**

* Nr. **886** / **20 Septembrie 2023**, Guvernul României - Hotărâre pentru actualizarea planurilor de management al riscului la inundații aferente celor 11 administrații bazinale de apă și fluviului Dunărea de pe teritoriul României, aprobate prin Hotărârea Guvernului nr. 972/2016.

**M. Of. nr. 931/16 octombrie 2023**

* Nr. **1137** / **13 Septembrie 2023**, Ministerul Energiei - Ordin pentru aprobarea Schemei de ajutor de stat privind sprijinirea modernizării/reabilitării rețelei inteligente de termoficare din Fondul pentru modernizare.

**M. Of. nr. 934/16 octombrie 2023**

* Nr. **3514** / **16 Octombrie 2023**, Ministerul Sănătății - Ordin privind modificarea și completarea Ordinului ministrului sănătății nr. 253/2018 pentru aprobarea Regulamentului de organizare, funcționare și autorizare a serviciilor de îngrijiri paliative.

**M. OF. NR. 935/16 octombrie 2023**

* Nr. **85** / **16 Octombrie 2023**, Guvernul României - Ordonanță de urgență privind gestionarea financiară a fondurilor europene nerambursabile alocate României din FEGA și FEADR, aferente politicii agricole comune, precum și a fondurilor alocate de la bugetul de stat pentru perioada de programare 2023-2027 și pentru modificarea și completarea unor acte normative din domeniul garantării.

**M. Of. nr. 936/16 octombrie 2023**

* Nr. **130** / **2 Octombrie 2023**, Autoritatea Națională Sanitară Veterinară și pentru Siguranța Alimentelor - Ordin pentru aprobarea Normelor specifice de aplicare a Legii nr. 122/2023 privind exploatațiile de creștere a porcinelor și combaterea pestei porcine africane în România.
* Nr. **3473** / **10 Octombrie 2023**, Ministerul Sănătății - Ordin pentru stabilirea condițiilor și metodologiei privind avizarea înființării spitalelor private, avizarea structurii organizatorice și avizarea modificării acesteia, precum și pentru stabilirea unor măsuri organizatorice în vederea aprobării/avizării structurii organizatorice a spitalelor publice și a modificării acesteia.

**M. Of. nr. 938/17 octombrie 2023**

* Nr. **273** / **16 Octombrie 2023**, Parlamentul României - Lege privind organizarea și funcționarea poliției militare.

**M. Of. nr. 939/17 octombrie 2023**

* Nr. **970** / **12 Octombrie 2023**, Guvernul României - Hotărâre pentru aprobarea Metodologiei privind prevenirea și combaterea hărțuirii pe criteriul de sex, precum și a hărțuirii morale la locul de muncă.

**M. Of. nr. 942/18 octombrie 2023**

* Nr. **969** / **12 Octombrie 2023**, Guvernul României - Hotărâre privind aprobarea Strategiei naționale pentru protecția și promovarea drepturilor copilului „Copii protejați, România sigură“ 2023-2027.

**M. Of. nr. 943/18 octombrie 2023**

* Nr. **3946** / **17 Octombrie 2023**, Ministerul Investițiilor și Proiectelor Europene - Ordin privind aprobarea modelului standard de Cerere pentru acordarea sprijinului educațional sub formă de tichet social pe suport electronic pentru preșcolarii și elevii dezavantajați din învățământul de stat preșcolar, primar și gimnazial.

**M. Of. nr. 944/18 octombrie 2023**

* Nr. **280** / **18 Octombrie 2023**, Parlamentul României - Lege privind accesul cu prioritate pentru femei gravide, precum și pentru persoane însoțite de copii cu vârsta de până la 5 ani.

**M. Of. nr. 949/20 octombrie 2023**

* Nr. **2222** / **13 Octombrie 2023**, Ministerul Dezvoltării, Lucrărilor Publice și Administrației - Ordin pentru aprobarea reglementării tehnice „Ghid de bune practici privind măsuri de adaptare aplicabile clădirilor existente și clădirilor noi, situate în zone inundabile, indicativ RTC 11-2022“.
* Nr. **2641** / **11 Octombrie 2023**, Ministerul Mediului, Apelor și Pădurilor - Ordin privind modificarea Ordinului ministrului mediului, apelor și pădurilor nr. 2.057/2020 pentru aprobarea Ghidului de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice.

**M. Of. nr. 950/20 octombrie 2023**

* Nr. **2221** / **13 Octombrie 2023**, Ministerul Dezvoltării, Lucrărilor Publice și Administrației - Ordin pentru aprobarea reglementării tehnice „Ghid privind managementul și monitorizarea informațiilor generate în sistem BIM, indicativ RTC 8-2022“.
* Nr. **3956** / **18 Octombrie 2023**, Ministerul Investițiilor și Proiectelor Europene - Ordin pentru aprobarea modului de decontare a primelor de carieră, în conformitate cu prevederile Ordonanței de urgență a Guvernului nr. 58/2023 privind unele măsuri pentru acordarea unei prime de carieră didactică pentru personalul didactic și didactic auxiliar, precum și unei prime de carieră profesională pentru personalul nedidactic din învățământul de stat, suportate din fonduri externe nerambursabile.

**M. Of. nr. 951/20 octombrie 2023**

* Nr. **3996** / **19 Octombrie 2023**, Ministerul Investițiilor și Proiectelor Europene - Ordin privind aprobarea Schemei de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027.

**M. Of. nr. 952/20 octombrie 2023**

* Nr. **87** / **20 Octombrie 2023**, Guvernul României - Ordonanță de urgență pentru modificarea și completarea Ordonanței de urgență a Guvernului nr. 58/2023 privind unele măsuri pentru acordarea unei prime de carieră didactică pentru personalul didactic și didactic auxiliar, precum și unei prime de carieră profesională pentru personalul nedidactic din învățământul de stat, suportate din fonduri externe nerambursabile, și pentru modificarea unor acte normative în domeniul educației.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

România sprijină populația civilă din Fâșia Gaza

Având în vedere situația de securitate din Orientul Mijlociu, care a generat și o criză umanitară în Fâșia Gaza, statul român a întreprins măsuri de monitorizare continue, pentru a oferi sprijin populației civile afectate.

Astfel, premierul României, Marcel Ciolacu, la propunerea Departamentului pentru Situații de Urgență, a convocat astăzi, în sistem hibrid, Comitetul Național pentru Situații de Urgență.

Prin hotărârea nou adoptată se acordă asistență internațională, cu titlu gratuit, pentru populația civilă afectată din Fâșia Gaza, ce constă în produse alimentare și articole de cazarmament, puse la dispoziție de Administrația Națională a Rezervelor de Stat și Probleme Speciale.

Transportul produselor se va realiza cu sprijinul Ministerului Apărării Naționale, pe cale aeriană, prin asistența umanitară europeană respectiv,  a organizațiilor internaționale implicate.

Hotărârea CNSU poate fi consultată atașat.

[*HOTĂRÂRE nr. 38 din 19.10.2023 privind acordarea de asistență internațională, cu titlu gratuit, populației civile din Fâșia Gaza*](https://gov.ro/fisiere/stiri_fisiere/HCNSU_nr_38_din_19_10_2023.pdf)

[*Anexa la HCNSU nr. 38 din 19.10.2023 - Lista produselor alimentare și articolelor pentru adăpostire propuse pentru a fi scoase de la rezervele de stat, în vederea sprijinirii populației civile din Fâșia Gaza, afectată în urma conflictului cu statul Israel*](https://gov.ro/fisiere/stiri_fisiere/Anexa_la_HCNSU_nr._38_din_19.10.2023.pdf)

\*

Premierul Marcel Ciolacu: Transformarea economiei României într-una verde și digitală este un proces pe termen lung care necesită un plan național puternic și asumat de toate forțele politice, de business și civice

Atenuarea efectelor schimbărilor climatice pe termen scurt, mediu și lung este o prioritate pentru Guvernul României. Creștem reziliența și sustenabilitatea sistemului energetic și agricol din România, îmbunătățim managementul resurselor de apă și minerale și dezvoltăm politici naționale și locale de creștere a rezilienței climatice atât în mediul urban cât și rural.

Acesta este mesajul premierului Marcel Ciolacu transmis de consilierul de stat Mihaela Frăsineanu participanților la cea de-a doua ediție a ”Climate Change Summit”, eveniment la care Cancelaria Prim-Ministrului este partener strategic instituțional.

La nivelul Guvernului își desfășoară activitatea Comitetul Interministerial pentru gestionarea efectelor produse de schimbările climatice în agricultură, un bun exemplu de reacție rapidă: de la alocarea rapidă a fondurilor pentru lucrări de investiții în sistemul de irigații la alocarea la timp a subvențiilor pentru fermieri și investiții pentru eficientizarea consumului de energie, se menționează în mesajul prim-ministrului.

*”Atât prin Planul Național de Redresare și Reziliență, cât și prin celelalte instrumente financiare europene și naționale, în bună colaborare cu mediul privat și de investiții, suntem convinși că putem dezvolta soluții pentru viitor astfel încât România anului 2030 să fie mai bine pregătită în fața provocărilor climatice ale viitorului. Țara noastră este semnatară a Pactului de la Paris și își asumă puternic angajamentul ca până în 2050 să reducă emisiile cu efect de seră. Credem că transformarea economiei României într-una verde și digitală este un proces pe termen lung care necesită un plan național puternic și asumat de toate forțele politice, de business și civice.*

*Am văzut, și în acest an, efectele schimbărilor climatice asupra României. Fie că vorbim de inundații, de seceta prelungită, sau de slaba calitate a aerului, schimbările climatice afectează sănătatea publică, biodiversitatea și mediul de business. În studiul național efectuat în marja acestui eveniment, am observat că impactul negativ asupra agriculturii și poluarea aerului sunt primele două îngrijorări pentru români. Vreau să felicit autoritățile din subordinea Guvernului României și autorităților locale pentru măsurile rapide pe care le-au luat, le încurajez ca alături de mediul privat și civic din România, să continuăm dezvoltarea de soluții pe termen lung”,* se mai punctează în mesajul șefului Executivului.

Premierul Marcel Ciolacu a felicitat organizatorii și a apreciat interesul sectoarelor: guvernamental, civic și privat pentru implicarea în dezvoltarea unei platforme de dezbateri la nivel înalt, cum este Climate Change Summit, care poate aduce în România perspective și soluții internaționale și europene în fața provocărilor climatice actuale.

*”Vin dintr-o generație în care am fost învățați să nu irosim resursele pe care le aveam la dispoziție. Cred că principiile acestea – de responsabilitate, circularitate și sustenabilitate – pot să ne ghideze în viitor. Guvernele pot educa pe tema circularității și pot crea politici, directive și alte reglementări care să încurajeze economia circulară, însă avem nevoie să ne uităm spre viitor cu încredere și ambiție. Doar împreună putem da mai multă coerență acestui subiect atât de actual și cu extrem de multe implicații pe termen mediu și lung, astfel încurajez și felicit încă o dată organizatorii să continue și în lunile și anii următori acest tip de demers necesar tuturor. Vă asigur de întreaga deschidere a mea cât și a membrilor Guvernului României pentru a găsi și implementa împreună soluții pentru viitor, cred că putem transforma România într-o țară cu adevărat sustenabilă”,*se arată în mesajul prim-ministrului, transmis participanților la cea de-a doua ediție a ”Climate Change Summit” de consilierul de stat Mihaela Frăsineanu, în prima zi a evenimentului.

”Climate Change Summit”, cel mai important eveniment regional dedicat soluțiilor la provocările aduse de schimbările climatice, a prilejuit astăzi dezbateri asupra soluțiilor în lupta împotriva schimbărilor climatice, legislației naționale privind schimbările climatice, importanței orașelor sustenabile, măsurilor destinate protejării mediului, soluțiilor antreprenoriale pentru un viitor mai bun.

Dezbaterile vor continua mâine, inclusiv la Palatul Victoria, și au în atenție inovații din domeniul sustenabilității, politici climatice, finanțări verzi și economie circulară, conservarea naturii și acțiuni concrete în vederea adaptării la schimbările climatice.

La eveniment  participă reprezentanți ai Comisiei Europene, Administrației Prezidențiale, Ministerului Energiei,  Ministerului Mediului, Apelor și Pădurilor,  Ministerului Agriculturii,   precum și organizațiile de business și asociative cum ar fi BRD, ca partener fondator, și Social Innovation Solutions, în calitate de organizator, Confederația Patronală Concordia, Romanian Business Leaders și Consiliul Investitorilor Străini, organizații civice ca WWF România, Coaliția pentru Economie Circulară, camere de comerț sau institute de cercetare.

Evenimentul reunește peste 1.500 de specialiști români și străini, reprezentanți ai mediului de afaceri, societății civile și mediului academic.

\*

Mesajul premierului Marcel Ciolacu prilejuit de Ziua Europeană de Luptă Împotriva Traficului de Persoane

”Ziua Europeană Împotriva Traficului de Persoane, pe care și România o marchează astăzi, atrage atenția asupra nocivității traficului de persoane și implicaţiilor asociate acestui fenomen. Facem eforturi coordonate în sensul prevenirii și combaterii  traficului de persoane, prin campanii de informare și sensibilizare la nivelul societății și, mai ales, în rândul categoriilor expuse acestui risc.

Exploatare, suferință și vieți distruse – sunt urmări care, cu greu pot fi uitate de victimele traficului de persoane, iar autoritățile cu atribuții și nici societatea nu pot rămâne indiferente în fața acestui fenomen căruia îi cad victime inclusiv minori.

Pe lângă activitățile anti-trafic pe care le desfășoară constant la nivel național, România are în curs de elaborare o nouă Strategie Națională împotriva Traficului de Persoane pentru perioada 2024-2028 și se alătură inițiativelor coordonate de prevenție și combatere demarate la nivel european împotriva oricărei forme de sclavie modernă.”

Marcel Ciolacu

Prim-Ministru al României

\*

Premierul Marcel Ciolacu: Vizita la Kiev are doua obiective clare - promovarea drepturilor românilor din Ucraina și  semnarea unor acorduri bilaterale importante

Premierul Marcel Ciolacu va participa astăzi la prima ședință comună a Guvernelor României și Ucrainei, împreună cu mai mulți membri ai Cabinetului și experți din domeniile apărării, agriculturii, transporturilor, energiei, afacerilor interne, sănătății, găzduită la Kiev.

În cadrul vizitei, șeful Executivului va avea întrevederi cu președintele Ucrainei, Volodîmîr Zelenski, cu prim-ministrul ucrainean, Denys Shmyhal, alături de care va susține declarații comune de presă, dar și cu președintele Radei Supreme, Ruslan Stefanchuk.

”Vizita la Kiev are două obiective clare - promovarea drepturilor românilor din Ucraina și semnarea unor acorduri bilaterale importante, care să pună bazele unei colaborări mai aplicate în mai multe sectoare. Ucraina poate conta pe România acum și pe termen lung pentru că avem capacitatea de a deveni un centru de suport logistic pentru reconstrucția acestei țări", a subliniat prim-ministrul Marcel Ciolacu.

Pe parcursul vizitei în Ucraina, premierul Marcel Ciolacu va depune o coroană de flori la Zidul Apărătorilor Căzuți ai Ucrainei din Kiev și va participa la dejunul de lucru oferit în onoarea delegației române de premierul Denys Shmyhal.

Alături de șeful Executivului, la ședința comună a Guvernelor român și ucrainean, vor participa: vicepremierul Marian Neașcu, ministrul apărării naționale, Angel Tîlvăr, ministrul energiei, Sebastian Burduja, ministrul agriculturii și dezvoltării rurale, Florin Barbu, ministrul sănătății, Alexandru Rafila, ministrul economiei, antreprenoriatului și turismului, Ștefan-Radu Oprea, secretarul de stat în Ministerul Transporturilor și Infrastructurii, Ionel Scrioșteanu, secretarul de stat în Ministerul Afacerilor Interne, Dr. Raed Arafat.

\*

Mesajul premierului Marcel Ciolacu prilejuit de Ziua Europeană de Luptă Împotriva Traficului de Persoane

”Ziua Europeană Împotriva Traficului de Persoane, pe care și România o marchează astăzi, atrage atenția asupra nocivității traficului de persoane și implicaţiilor asociate acestui fenomen. Facem eforturi coordonate în sensul prevenirii și combaterii  traficului de persoane, prin campanii de informare și sensibilizare la nivelul societății și, mai ales, în rândul categoriilor expuse acestui risc.

Exploatare, suferință și vieți distruse – sunt urmări care, cu greu pot fi uitate de victimele traficului de persoane, iar autoritățile cu atribuții și nici societatea nu pot rămâne indiferente în fața acestui fenomen căruia îi cad victime inclusiv minori.

Pe lângă activitățile anti-trafic pe care le desfășoară constant la nivel național, România are în curs de elaborare o nouă Strategie Națională împotriva Traficului de Persoane pentru perioada 2024-2028 și se alătură inițiativelor coordonate de prevenție și combatere demarate la nivel european împotriva oricărei forme de sclavie modernă.”

Marcel Ciolacu

Prim-Ministru al României

\*

Premierul Marcel Ciolacu: Facem tot ce ne-am asumat în domeniul educației pentru a ajuta copiii să meargă la școală în condiții cât mai bune

Programele de susținere a preșcolarilor, elevilor și studenților, derularea investițiilor în educație și eliminarea inechităților salariale pentru personalul din învățământ au fost subiectele discutate astăzi de premierul Marcel Ciolacu cu reprezentanții sindicatelor din domeniul educației.  
”Facem tot ce ne-am asumat în domeniul educației pentru a ajuta copiii să meargă la școală în condiții cât mai bune și să oferim tuturor șansa la educație. Deopotrivă, suntem preocupați să avem cadre didactice motivate, iar în acest sens avem în vedere îndreptarea inechităților salariale într-un termen cât mai scurt”, a afirmat premierul Marcel Ciolacu.

În cadrul consultărilor de la Palatul Victoria, prim-ministrul și reprezentanții sindicatelor au analizat stadiul implementării programelor din educație, care îi au drept beneficiari direcți pe copiii din învățământul preuniversitar, precum și pe studenți, cu accent asupra celor destinate combaterii abandonului școlar și susținerii celor din medii vulnerabile.

De asemenea, au discutat despre proiectele de investiții din domeniul educației, destinate îmbunătățirii condițiilor de învățământ atât în mediul urban, cât și în mediul rural.

În ceea ce privește eliminarea inechităților salariale pentru personalul din învățământ, din dispoziția premierului Ciolacu, începând de mâine, Ministerul Educației și sindicatele din domeniu vor lucra pentru identificarea soluțiilor tehnice. Ulterior, acest mecanism de lucru va fi extins cu reprezentanți ai Ministerelor Muncii și Finanțelor pentru elaborarea propunerilor de modificare legislativă prin a căror aplicare să fie îndreptate inechitățile salariale din educație. Aceste propuneri vor fi analizate, la nivelul Guvernului, cu reprezentanții sindicatelor din educație, la următoarea întrevedere.

\*

Premierul Marcel Ciolacu: Transmit mesajul nostru de solidaritate poporului israelian și un puternic semnal de sprijin importantei comunități românești care trăiește în această țară

Premierul Marcel Ciolacu se află astăzi, 17 octombrie 2023, în Statul Israel, unde va avea întâlniri cu prim-ministrul Benjamin Netanyahu și cu reprezentanții comunității românești din această țară afectați de deteriorarea situației de securitate din zonă.

De asemenea, prim-ministrul României va avea o întrevedere cu Menachem Hacohen, Mare Rabin al comunității evreiești din România în perioada 1997-2011.

”Am mers în vizită în Israel pentru a transmite mesajul nostru de solidaritate poporului israelian și un puternic semnal de sprijin importantei comunități românești care trăiește în această țară. În vremuri atât de tulburi, România continuă să fie un factor de stabilitate, să apere pacea, valorile democratice, drepturile omului și să combată cu fermitate terorismul, antisemitismul, xenofobia și discursul incitator la ură”, a declarat premierul Marcel Ciolacu.

Prim-ministrul României și omologul său israelian, Benjamin Netanyahu, vor susține declarații comune de presă, care vor fi transmise LIVE pe canalele oficiale ale Guvernului.

Premierul Marcel Ciolacu este însoțit în vizita în Statul Israel de ministrul Apărării Naționale, Angel Tîlvăr, ministrul Afacerilor Externe, Luminița Odobescu, deputatul Silviu Vexler, președinte al Federației Comunităților Evreiești din România, și ambasadorul României în Israel, Radu Ioanid.

\*

Premierul Marcel Ciolacu, în Israel: Guvernul român dorește o pace durabilă în această regiune. Alături de comunitatea internațională, România solicită eliberarea imediată a tuturor ostaticilor și persoanelor răpite

Premierul Marcel Ciolacu a avut astăzi, la Ierusalim, o întrevedere oficială cu omologul său israelian Benjamin Netanyahu, precum și întâlniri cu  reprezentanți ai comunității românești din această țară afectați de deteriorarea situației de securitate din zonă.

În cadrul întrevederii cu premierul Statului Israel, prim-ministrul Marcel Ciolacu a transmis, din partea României un mesaj de solidaritate poporului și autorităților israeliene și a condamnat cu fermitate atacurile teroriste, antisemitismul și discursul incitator la ură.

”Societatea românească, comunitatea de israelieni din România și cea de români din Israel deplâng victimele nevinovate – femei, copii, tineri în floarea vârstei, în urma atacurilor teroriste declanșate de Hamas. Transmit compasiunea noastră pentru pierderile de vieți omenești și pentru numeroșii răniți, printre care, în mod tragic, s-au regăsit și cetățeni de origine română”, a declarat șeful Executivului român.  
Premierul a subliniat că protejarea valorilor democratice și respectarea drepturilor omului sunt esențiale pentru rezolvarea rapidă a acestor violențe.

”Guvernul român dorește o pace durabilă în această regiune, în care trăiește și o importantă comunitate de români cu care suntem în contact permanent. Suntem pregătiți să oferim asistență de urgență, în orice moment, dacă va fi necesar. Alături de comunitatea internațională, România solicită eliberarea imediată a tuturor ostaticilor și persoanelor răpite și abținerea de la orice alt act de agresiune, în special împotriva țintelor civile”, a adăugat prim-ministrul. De asemenea, premierul a făcut apel pentru facilitarea coridoarelor umanitare din Gaza și pentru a oferi asistența necesară refugiaților.

În Israel, prim-ministrul Ciolacu s-a întâlnit cu reprezentanți ai comunității de români afectați de situația de securitate din regiune. ”Sunt alături de dumneavoastră și vă rog să aveți încredere că vom face tot ce este posibil pentru a vă sprijini și oferi siguranță”, le-a transmis premierul cetățenilor români din Israel.  
Până acum, autoritățile române au oferit sprijin pentru repatrierea în siguranță a peste 2.200 de cetățeni români din Israel și continua demersurile pentru a oferi asistență consulară cetățenilor români care vor solicita sprijin pentru revenirea în țară.

În prezența comunității evreiești, premierul a oferit domnului Menachem Hacohen, Mare Rabin al comunității evreiești din România în perioada 1997-2011, Ordinul Național „Steaua României” în grad de Mare Ofiţer, distincție acordată de președintele României.

Premierul Marcel Ciolacu a fost însoțit în vizita în Statul Israel de ministrul Apărării Naționale, Angel Tîlvăr, ministrul Afacerilor Externe, Luminița Odobescu, deputatul Silviu Vexler, președinte al Federației

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

PIDS: Ghidul privind asigurarea alimentelor de bază/mese calde pentru persoanele defavorizate a fost actualizat

Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene a publicat miercuri, 18 octombrie 2023, un ***[corrigendum](https://www.fonduri-structurale.ro/descarca-document/65336" \t "_blank)*** la Ghidul Solicitantului Condiții Specifice „Sprijin pentru persoanele defavorizate în vederea asigurării alimentelor de baza/mese calde“ – Prioritatea 10. Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13)).

Conform documentului, termenul limită de depunere este 03.11.2023, ora 16:00.

**Documente**

[PIDS -Corrigendum - Sprijin pentru persoanele defavorizate în vederea asigurării alimentelor de baza - mese calde.pdf](https://www.fonduri-structurale.ro/descarca-document/65336)

Sursa: MIPE

\*

Instrucțiune privind modalitatea de suspendare a procedurilor de achiziții din cadrul proiectelor finanțate din POIM

Autoritatea de Management pentru Programul Operațional Infrastructură Mare (POIM) a publicat joi, 19 octombrie 2023, Instrucțiunea nr. 66/13.10.2023 privind suspendarea procedurilor de achiziții din cadrul proiectelor finanțate din POIM.

**Documente**

[Instrucțiunea nr. 66 din 13.10.2023 privind suspendarea procedurilor de achiziții din cadrul proiectelor finanțate din POIM.pdf](https://www.fonduri-structurale.ro/descarca-document/65340)

Sursa: MIPE

\*

ADR Vest: Investițiile majore din cadrul POR care nu se finalizează în 2023 vor fi finanțate prin alte programe europene

Agenția pentru Dezvoltare Regională Vest a anunțat ieri, 19 octombrie 2023, faptul că 70 de proiecte contractate prin Regio-Programul Operațional Regional 2014-2020 și aflate în pericol de a pierde finanțarea din cauza neîncadrării în termenul limită pentru implementare (31 decembrie 2023) vor fi etapizate, astfel încât să poată fi continuate prin alte programe cu finanțare europeană.

Conform comunicatului oficial, procesul are loc în urma unei derogări a Comisiei Europene, reglementată la nivel național de OUG 36, care prevede că proiectele din perioada de programare 2014-2020 cu o valoare de peste 1 milion de euro și minimum 5% progres financiar finalizate până în 31 decembrie 2023 să poată fi etapizate și preluate la finanțare pe alte programe, în funcție de specificul lor. Investițiile respective sunt propuse pentru etapizare prin Programul Regional Vest 2021-2027, Programul Sănătate și Programul Incluziune și Demnitate Socială.

În Regiunea Vest, 58 de proiecte cu o valoare nerambursabilă estimată pentru etapizare de 83 de milioane de euro sunt propuse pentru etapizare prin Programul Regional Vest. Cea mai mare valoare o au proiectele din domeniul mobilității urbane (peste 25 de milioane de euro), cele referitoare la învățământul preuniversitar (18 milioane de euro), respectiv „Revitalizare și regenerare urbană” (16 milioane de euro). De asemenea, două drumuri județene cu o valoare estimate pentru etapizare de aproape 8 milioane de euro pot fi preluate la finanțare prin PR Vest.

Finanțarea proiectelor etapizate se va realiza din alocările Programului Regional Vest 2021-2027. Astfel, Unitățile Administrativ-Teritoriale care dispun de alocări dedicate vor consuma din alocările proprii pentru a susține finanțarea proiectelor etapizate. Pentru apelurile competitive, se va diminua alocarea aferentă respectivelor apeluri cu valoarea proiectelor etapizate, ceea ce va afecta alocarea care va fi lansată pe PR Vest pentru toate orașele eligibile.

Alte șapte proiecte cu o valoare nerambursabilă estimată de aproape 6 milioane de euro au fost propuse pentru etapizare din Programul Sănătate.

Programul Incluziune și Demnitate Socială cuprinde cinci proiecte etapizate din cadrul Regio-POR 2014-2020, cu o valoare nerambursabilă rămasă de etapizat în valoare de 3,5 milioane de euro.

Perioada de implementare a proiectelor etapizate prin PR Vest este de maximum un an, dar nu mai târziu de 31 decembrie 2024 conform unei hotărâri adoptate de către Consiliul pentru Dezvoltare Regională în 18 octombrie. În aceeași ședință a CDR s-a decis ca termenul maxim pentru închiderea listei proiectelor propuse spre etapizare să fie 31 octombrie 2023.

Alte 79 de proiecte din cadrul Regio-POR 2014-2020 vor fi încadrate în categoria proiectelor nefinalizate și nefuncționale. Aceste proiecte beneficiază doar de perioadă de timp suplimentară pentru finalizarea contractelor, iar toate cheltuielile efectuate după 31 decembrie 2023 vor fi suportate din bugetele beneficiarilor.

Listele cu proiectele propuse pentru etapizare și cele încadrate în categoria proiectelor nefinalizate și nefuncționale din fiecare județ al Regiunii Vest pot fi consultate [***aici***](https://adrvest.ro/por-2014-2020/stadiul-implementarii/).

Sursa: ADR Vest

\*

MIPE: A început alimentarea cardurilor „Sprijin pentru România” cu încă 250 de lei, o nouă tranșă pentru cumpărarea de alimente

Ministerul Investițiilor și Proiectelor Europene a început, marți, 17 octombrie 2023, plata unei noi tranșe pentru alimentarea cardurilor sociale destinate persoanelor vulnerabile. Noua tranșă, în valoare de aproximativ 625 milioane lei va asigura, în zilele următoare, încărcarea cardurilor deținute de 2,5 milioane persoane vulnerabile cu încă 250 lei.

Aceste ajutoare sunt acordate o dată la 2 luni, persoanelor cu venituri mici, conform listelor de beneficiari eligibili centralizate de Ministerul Muncii și Solidarității Sociale.

Beneficiază de aceste ajutoare sociale pentru alimente și mese calde în valoare de 250, acordate la fiecare două luni, reglementate de OUG nr. 63/2022, următoarele categorii de persoane:

* pensionarii sistemului public de pensii, pensionarii aflați în evidența caselor de pensii sectoriale și beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, ale căror venituri lunare realizate sunt mai mici sau egale cu 1.500 lei, pentru tranșele din anul 2022, respectiv mai mici sau egale cu 1.700 lei pentru tranșele din anul 2023;
* persoanele – copii și adulți – încadrate în grad de handicap grav, accentuat sau mediu, ale căror venituri lunare proprii realizate sunt mai mici sau egale cu 1.500 lei pentru tranșele din anul 2022, respectiv mai mici sau egale cu 1.700 lei pentru tranșele din anul 2023;
* familiile cu cel puțin 2 copii în întreținere ale căror venituri lunare realizate pe membru de familie sunt mai mici sau egale cu 600 lei pentru tranșele din anul 2022, respectiv mai mici sau egale cu 675 lei pentru tranșele din anul 2023;
* familiile monoparentale ale căror venituri lunare realizate pe membru de familie sunt mai mici sau egale cu 600 lei pentru tranșele din anul 2022, respectiv mai mici sau egale cu 675 lei pentru tranșele din anul 2023;
* familiile și persoanele singure care au stabilit dreptul la ajutorul social;
* persoanele fără adăpost, așa cum acestea sunt reglementate potrivit prevederilor legale în vigoare.

Conform comunicatului oficial, de la începutul programului și până în prezent, au fost plătite beneficiarilor alte 8 tranșe aferente ajutoarelor de 250 de lei.

Sursa: MIPE

\*

APIA: Informații suplimentare privind Campania de plăți în avans 2023

Agenţia de Plăţi şi Intervenţie pentru Agricultură (APIA) informează că în Monitorul Oficial nr. 935 din 16 octombrie 2023, a fost publicată Ordonanța de Urgență 85/2023 privind gestionarea financiară a fondurilor europene nerambursabile alocate României din FEGA și FEADR, aferente politicii agricole comune, precum şi a fondurilor alocate de la bugetul de stat pentru perioada de programare 2021-2027 și pentru modificarea și completarea unor acte normative din domeniul garantării.

Se asigură astfel cadrul legal pentru plata, până la data de 30 noiembrie 2023, a peste 1 miliard de euro sub formă de avans.

Conform comunicatului oficial, de prevederile actului normativ beneficiază pe Pilonul I al PS PAC 2023-2027 un număr de circa 800.000 fermieri pentru plata avansului aferent Cererilor de plată depuse în anul 2023.

Cuantumurile stabilite pentru anul de cerere 2023 se regăsesc în Ordinul  pentru aprobarea în anul 2023 a realocării sumelor și stabilirea condițiilor de acordare a avansului pentru plățile directe decuplate finanțate din FEGA, din cadrul Planului strategic PAC 2023-2027, supus dezbaterii publice pe site-ul MADR.

APIA a reamintit că, statele membre pot acorda plăți pentru intervenții/măsuri, cu încadrarea în procentul de maximum 70% în ceea ce priveşte cuantumul intervențiilor din Fondul European de Garantare Agricolă (FEGA) și de 85% din cuantumul măsurilor din Fondul European Agricol pentru Dezvoltare Rurală (FEADR).

Plăţile pentru intervențiile finanțate din FEGA se fac în lei, la cursul de schimb valutar de 4,9735 lei/euro, iar plăţile pentru măsuri finanțate din FEADR la cursul de schimb valutar de 4,9495 lei/euro.

Sursa: APIA

\*

MADR: A fost aprobat cadrul legal pentru plățile cuvenite fermierilor

Ministerul Agriculturii și Dezvoltării Rurale a anunțat că în Ședința Guvernului din 16 octombrie 2023 a fost aprobată Ordonanța de Urgență privind gestionarea financiară a fondurilor europene nerambursabile alocate României din FEGA și FEADR, aferente politicii agricole comune, precum şi a fondurilor alocate de la bugetul de stat pentru perioada de programare 2021-2027 și pentru modificarea și completarea unor acte normative din domeniul garantării.

Prin actul normativ se asigură cadrul financiar general pentru gestionarea asistenței financiare nerambursabile alocate României din FEADR și respectiv FEGA, în perioada de programare 2021-2027 pentru care, în bugetul MADR, a fost prevăzută, doar pentru anul 2023, următoarea anvelopă financiară: 10.846.520.000 lei credite de angajament și 8.850.675.000  lei credite bugetare.

Astfel, a fost stabilit mecanismul de finanțare pentru schemele de sprijin direct şi intervențiile PS 2021 – 2027 finanțate din FEGA şi FEADR, pentru  măsurile de reglementare sau sprijinire a piețelor agricole. De asemenea, ordonanța creează cadrul legal pentru acordarea ajutoarelor naționale tranzitorii - ANT în sectoarele vegetal şi zootehnic, din bugetul Ministerului Agriculturii şi Dezvoltării Rurale.

Conform comunicatului oficial, prin acest act normativ se asigură inclusiv cadrul legal pentru plata a peste 1 miliard de euro sub forma avansurilor din campania de plăți derulată de către Agenția de Plăți și Intervenție pentru Agricultură, în perioada 16 octombrie – 30 noiembrie 2023.

De prevederile actului normativ beneficiază doar pe Pilonul I al PS PAC 2021-2027 un număr de circa 800.000 fermieri pentru plata avansului aferent cererilor anului 2023.

Sursa: MADR

\*

PIDS: Se cer clarificări în etapa tehnică și financiară pe apelurile „Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori”

Autoritatea de Management pentru Programul Incluziune și Demnitate Socială 2021-2027 a transmis astăzi, 16 octombrie 2023, solicitanții vor primi, prin sistemul informatic MySMIS 2021, solicitări de clarificări aferente etapei de evaluare tehnică şi financiară calitativă de la Comisia de evaluare a proiectelor depuse în cadrul apelurilor:

* Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori – Regiuni mai puțin dezvoltate;
* Sprijin pregătitor pentru elaborarea Strategiilor de Dezvoltare Locală în orașe/municipii cu o populatie de peste 20.000 locuitori – Regiune mai dezvoltată București- Ilfov.

Solicitanții sunt rugați să verifice periodic contul MySMIS 2021 și să răspundă, punctual, în termenul precizat în cadrul scrisorii de clarificare, potrivit Metodologiei de verificare, evaluare şi selecție a proiectelor aferentă PoIDS 2021 – 2027.

Sursa: MIPE

\*

Școli moderne pentru peste 30.000 de copii și tineri din Regiunea Vest, datorită investițiilor realizate prin POR 2014-2020

Agenția pentru Dezvoltare Regională Vest a realizat un bilanț al investițiilor în educație cu finanțare europeană. Cele mai multe proiecte la acest capitol vizează reabilitarea, modernizarea și dotarea instituțiilor de învățământ, însă o bună parte urmărește inclusiv construirea de noi creșe, grădinițe, școli și licee sau extinderea celor existente. Astfel, la finalul programului, în cele patru județe care compun Regiunea Vest ar urma să existe peste zece unități educaționale noi, realizate cu fonduri europene, prin Regio-POR 2014-2020.

**În județul Hunedoara**, una dintre cele mai consistente investiții din punct de vedere financiar a fost construirea unei noi şcoli gimnaziale în Hațeg, unde valoarea totală a proiectului este de peste 21,5 milioane de lei. Aici, lucrările sunt finalizate și urmează să fie achiziționate dotările necesare. Aceeași situație este și la Colegiul Naţional Pedagogic „Regina Maria” Deva (şcoala generală), unde a avut loc  reabilitarea, modernizarea clădirilor şi echiparea infrastructurii educaţionale, printr-un proiect de 10,6 milioane lei.

În Caraș Severin, aproape 13 milioane de lei au fost investiți în reabilitarea Colegiului Tehnic Reșița, în timp ce Colegiul Național „Traian Lalescu” și Liceul Teoretic „Traian Vuia”, din același oraș, au beneficiat de reabilitări energetice în valoare de peste 6 milioane de lei fiecare.

În Arad, au fost finalizate lucrările de reabilitare termică ale Școlii Gimnaziale „Avram Iancu”, ale Grădinițelor: Prieteniei, Curcubeul Copiilorși Palatul Fermecat, în valoare totală de peste 5 milioane de lei. Lucrări de reabilitare și extindere au loc și la școli, grădinițe și creșe din Lipova, Curtici, Vinga, Pecica și Ineu.

În Timișoara, ADR Vest derulează un proiect de peste 23 de milioane de lei, prin care Școala Generală nr. 30 va fi extinsă și modernizată. Tot în Timișoara, Grădinița PP33 a fost extinsă și reabilitată, iar în prezent sunt aproape de finalizare lucrările de la Liceului Teoretic Special “IRIS”, unde are loc reabilitarea, consolidarea, modernizarea şi accesibilizarea spaţiilor educaţionale, printr-un proiect de aproape 6 milioane de lei.

Conform comunicatului oficial, o bună parte din investițiile în educație realizate prin Programul Operațional Regional a ajuns și în mediul rural. De pildă, Școala Generală „Iosif Ciorogariu”, din Chișoda, Liceul Teoretic „Sfinții Kiril și Metodii” Dudeștii Vechi sau Școala Gimnaziala „George Garda” din Mănăștiur pot rivaliza astăzi cu orice instituție de învățământ din orașe; în timp ce la Moșnița Nouă a fost construită de la zero o grădiniță nouă, cu program prelungit.

În învățământul superior, au fost finalizate sau sunt în derulare 9 proiecte la universitățile din Regiunea Vest, de care vor beneficia peste 8.000 de studenți. Valoarea totală a acestor proiecte este de aproximativ 100 de milioane de lei.

Cei aproape 900 de milioane de lei investiți în ciclul financiar 2014-2020 se adaugă altor peste 210 milioane de lei de care au beneficiat 54 de unități de învățământ din regiune, prin Regio-POR 2007-2013, ceea ce face ca suma totală investită în educația din Regiunea Vest în cele două cicluri să fie de aproape 1,1 miliarde de lei, de care au beneficiat peste 180 de instituții de învățământ.

Sursa: ADR Vest

🏵🏵🏵

**Consultări Publice**

Ghidul pentru sprijinirea IMM-urilor din Regiunea Vest, lansat în consultare publică

Agenția pentru Dezvoltare Regională (ADR) Vest a lansat astăzi, 19 octombrie 2023, în consultare publică **Ghidul pentru sprijinirea IMM-urilor din Regiunea Vest**.

**Scopul** acestui apel este de a sprijini creșterea competitivității firmelor din Regiunea Vest. Acest sprijin va facilita dezvoltarea capacităților de producție, utilizarea eficientă a resurselor, îmbunătățirea tehnologiilor și proceselor de producție, precum și promovarea inovării și economiei circulare.

**Solicitanți eligibili:**

* Microîntreprinderile cu locația de implementare în mediul urban, inclusiv localitățile componente și satele aparținătoare municipiilor și orașelor sau stațiunile turistice atestate din mediul urban sau rural;
* Întreprinderile mici și mijlocii, cu locația de implementare în mediul urban sau rural, inclusiv în stațiunile turistice atestate din mediul urban sau rural.

**Bugetul** apelului este de 41,25 milioane euro.

**Valoarea finanțării nerambursabile** diferă în funcție de domeniul pentru care se solicită finanțare și variază între 250.000 euro și 4.000.000 euro.

**Activități eligibile:**

* Investiții în spații de producție de tip construcție industrială și spații pentru prestări servicii;
* Dotarea cu echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe, instalații/echipamente specifice în scopul obținerii unei economii de energie;
* Activități din domeniul economiei circulare/activități de dezvoltare de noi lanțuri de aprovizionare ecologice;
* Investiții în active necorporale, exclusiv legate de desfășurarea activității finanțate: brevete, licențe, mărci comerciale, programe informatice, alte drepturi şi active similare;
* Activități pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv dezvoltarea de activități de marketing;
* Certificare/recertificare a produselor, serviciilor sau diferitelor procese specifice.

**Perioada de consultare publică**este de 30 de zile, începând cu data de 18 octombrie 2023 și până la **18 noiembrie 2023, ora 12:00.**

Observațiile și propunerile se pot trimite la adresa de e-mail: consultare@adrvest.ro.

**Documente**

[PR Vest - Sprijin IMM.zip](https://www.fonduri-structurale.ro/descarca-document/65333)

Sursa: ADR Vest

\*

PR Vest: Ghidul pentru revitalizare și regenerare urbană, lansat în consultare publică

Agenția pentru Dezvoltare Regională (ADR) Vest, a lansat luni, 16 octombrie 2023, în consultare publică Ghidul solicitantului de finanțare pentru șase apeluri de proiecte aferente Intervenției regionale 7.1A – Revitalizare și regenerare urbană. Apelurile vor avea o alocare financiară nerambursabilă totală în valoare de **131,18 milioane euro.**

**Solicitanții eligibili** sunt:

* UAT municipii reședință de județ, municipii și orașe din Regiunea Vest, inclusiv cele aferente ITI Valea Jiului
* Parteneriate între UAT enumerate mai sus, în calitate de lider și UAT județ sau instituții publice de interes local care dețin clădirile cu funcțiuni publice, în calitate de membru.

Prin acest apel de proiecte se finanțează activități prin care se urmărește redarea spațiilor publice cetățenilor prin investiții în:

* piețe și piațete publice, zone pietonale, inclusiv transformarea unor străzi urbane în zone pietonale, zone de tip shared space sau cu caracter prioritar pietonal, promenade, splaiuri etc;
* spații verzi existente: scuaruri, parcuri, grădini publice etc.;
* spații verzi-albastre existente: maluri de cursuri de apă, canale, maluri de lacuri etc.;
* măsuri și elemente pentru asigurarea conexiunilor de circulație nemotorizată: alei pietonale, trotuare, piste pentru cicliști, scări de acces, podețe, pasarele, poduri pentru circulație nemotorizată, etc.
* spații și facilități pentru activități recreative, de mici dimensiuni, care deservesc cartierele rezidențiale/zonele centrale/istorice dens și care nu implică desfășurarea unei activități economice: locuri de joacă pentru copii, spații pentru sport, spații pentru socializare, inclusiv pentru deținătorii de animale de companie etc.;
* reconversia unor areale/terenuri degradate, abandonate, neutilizate sau cu funcțiuni neadecvate/depășite/neutilizate pentru redarea spațiului către cetățeni;
* renovarea feței urbane a clădirilor publice deținute de autorități și instituții publice locale, inclusiv de tipul clădirilor de patrimoniu, în zona delimitată de regenerare urbană – în limita a 20% din valoarea totală eligibilă a proiectului.

**Valoarea minimă eligibilă** a unui proiect este de 500.000 euro, iar **valoarea maximă eligibilă** a proiectului poate atinge următoarele praguri:

* 15.000.000 euro în cazul UAT municipii reședință de județ;
* 10.000.000 euro în cazul UAT municipii;
* 5.000.000 euro în cazul UAT orașe.

Prin acest ghid se vor lansa **6 apeluri de proiecte** cu depunere la termen, având alocări teritoriale diferite, după cum urmează:

* **4 apeluri competitive:**
  + 1 apel de proiecte care se adresează UAT orașe din județul Arad;
  + 1 apel de proiecte care se adresează UAT orașe din județul Caraș-Severin;
  + 1 apel de proiecte care se adresează UAT orașe din județul Hunedoara, fără orașele din ITI Valea Jiului;
  + 1 apel de proiecte care se adresează UAT orașe din județul Timiș.
* **2 apeluri necompetitive:**
  + 1 apel de proiecte care se adresează UAT municipii reședință de județ și municipii din Regiunea Vest, fără municipiile din ITI Valea Jiului;
  + 1 apel de proiecte care se adresează UAT municipii și orașe din ITI Valea Jiului.

Observațiile și propunerile se transmit la adresa de e-mail: consultare@adrvest.ro, până în data de 16.11.2023, ora 12:00.

**Documente**

[PR Vest - Revitalizare și regenerare urbană.zip](https://www.fonduri-structurale.ro/descarca-document/65314)

Sursa: ADR Vest

\*

Fondul pentru Modernizare: Ghidul privind sprijinirea investițiilor pentru modernizarea/reabilitarea rețelei inteligente de termoficare, în consultare publică

Ministerul Energiei a lansat vineri, 13 octombrie 2023, în consultare publică Ghidul solicitantului privind Sprijinirea investițiilor pentru modernizarea/reabilitarea rețelei inteligente de termoficare, din cadrul Program cheie 5: „Cogenerare de înaltă eficiență și modernizarea rețelelor de termoficare”.

Finanțarea pentru modernizarea rețelelor de transport și/sau distribuție contribuie la atingerea următoarelor ținte până în anul 2030:

* reducerea pierderilor de energie termică înregistrate pe rețele de transport și/sau distribuție a agentului termic la nivel național;
* dezvoltarea rețelei inteligente de termoficare.

Finanțarea din Fondul pentru Modernizare în temeiul prezentului ghid vizează **două tipuri de apeluri de proiecte**:

* **Apel de proiecte de tip A**,  în cadrul căruia finanțarea intră sub incidența Regulamentului (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat cu completările și modificările ulterioare;
* **Apel de proiecte de tip B**, în cadrul căruia finanțarea nu intră sub incidența ajutorului de stat.

**Solicitanți eligibili:**

* **Unități administrativ teritoriale (UAT)/subdiviziunile administrativ-teritoriale**, definite prin legea nr. 286 din 6 iulie 2006 pentru modificarea şi completarea Legii administrației publice locale nr. 215/2001, cu modificările și completările ulterioare, **care produc energie termică în scopul furnizării în rețeaua de transport şi distribuție/care dețin sistemul de distribuție și transport**pentru asigurarea serviciului public de alimentare cu energie termică sau pentru consumul propriu (pentru proiecte de tip A-B);
* **Operatori de transport și/sau distribuție a energiei termice**definiți conform cadrului legal în vigoare (pentru proiecte de tip A-B).

În cazul în care **rețelele de transport și/sau distribuție sunt în proprietatea statului**, potențialii beneficiari sunt persoanele juridice concesionari ai rețelelor şi titulari ai licenței de transport și/sau distribuție şi care au dreptul de a le moderniza/reabilita.

**Bugetul**alocat apelului de proiecte este de **590.000.000 euro**, împărțit după cum urmează:

* Proiecte de tip A - Proiecte pentru care ajutorul solicitat este de până la 50.000.000 euro: 200.000.000;
* Proiecte de tip B - Proiecte a căror finanțare nu intră sub incidența ajutorului de stat: 390.000.000.

**Activități eligibile:**

* **Proiecte integrate de termoficare modernizate** în vederea asigurării sustenabilității investițiilor inițiale, orientate spre îmbunătățirea calității aerului și luând în considerare evoluțiile în domeniul eficienței energetice la nivelul centrelor urbane.
* **Digitalizarea rețelelor de transportul și distribuție energie termică** prin colectarea și întreținerea tuturor datelor necesare modelării tehnice și georeferențiale ale elementelor de rețea. Aceasta contribuie fundamental la implementarea conceptului de rețea inteligentă de distribuție energie termică, creșterea capacității de integrare a unor noi forme de producție / consum și facilitarea unor noi modele de afaceri și structuri de piață. Sistemele și rețelele informatice trebuie să fie interoperabile și cloud ready/cloud nativ.
* **Alte activități / echipamente** decât cele de mai sus pot fi considerate eligibile numai dacă solicitantul dovedește faptul că sunt absolut necesare în conformitate cu programul-cheie 5: Cogenerare de înaltă eficiență și modernizarea rețelelor de termoficare - Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de  termoficare.

Perioada de consultare publică este de 30 zile calendaristice de la data publicării pe site-ul Ministerului Energiei.

Persoanele sau entitățile interesate vor putea formula observații și propuneri, care vor fi transmise la adresa de e-mail: [fonduri.europene@energie.gov.ro](mailto:fonduri.europene@energie.gov.ro).

**Documente**

[Fondul pentru Modernizare - Program cheie 5.zip](https://www.fonduri-structurale.ro/descarca-document/65312)

Sursa: Ministerul Energiei

🏵🏵🏵

PNRR

O nouă actualizare a calendarului apelurilor PNRR

Ministerul Investițiilor și Proiectelor Europene a publicat miercuri, 18 octombrie 2023, calendarul apelurilor PNRR actualizat la data de 11 octombrie 2023.

**Documente**

[Calendarul apelurilor actualizat la data de 11.10.2023.xlsx](https://www.fonduri-structurale.ro/descarca-document/65337)

Sursa: MIPE

\*

PNRR: Schema de ajutor pentru refacerea potențialului forestier afectat de incendii, de fenomene meteorologice nefavorabile, lansată în dezbatere publică

Ministerul Mediului, Apelor și Pădurilor a lansat joi, 19 octombrie 2023, în dezbatere publică proiectul de Ordin al ministrului Mediului, Apelor și Pădurilor pentru aprobarea Schemei de ajutor de minimis „Sprijin pentru acordarea finanțării nerambursabile din Planul Național de Redresare și Reziliență persoanelor fizice și juridice, pentru lucrările de reîmpădurire inițiate după data de 1 februarie 2020, în scopul refacerii potențialului forestier afectat de incendii, de fenomene meteorologice nefavorabile, care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale”.

Cetățenii și instituțiile interesate pot transmite opinii/propuneri/sugestii, în termen de 10 zile de la data publicării, la Ministerul Mediului, Apelor și Pădurilor.

Persoane de contact:

* Silvia Bratu, consilier superior - DGPSS,  adresa e-mail: silvia.bratu@mmediu.ro;
* Radu Sbîrnea, consilier superiori- GFN, adresa e-mail: radu.sbirnea@gfn.gov.ro

**Documente**

[PNRR - Schema de ajutor de minimis pentru refacerea potențialului forestier.zip](https://www.fonduri-structurale.ro/descarca-document/65341)

Sursa: MMAP

\*

PNRR: A fost lansat apelul privind cartea de identitate electronică și semnătura digitală calificată

Ministerul Afacerilor Interne a lansat miercuri, 18 octombrie 2023, apelul necompetitiv de proiecte – COD: PNRR/2023/C.7/I.8/1 - Carte de identitate electronică și semnătura digitală calificată.

**Obiectivele apelului:**

Pentru a putea obține finanțare în cadrul acestui apel, proiectele trebuie să contribuie la realizarea obiectivului Investiției 8. Carte de identitate electronică și semnătura digitală calificată din cadrul Componentei 7 Transformare digitală din PNRR - de a sprijini tranziția și adoptarea cărții electronice de identitate de către cetățenii români prin atingerea țintelor aferente Investiției 8, cu elementele constitutive, conform prevederilor CID.

**Solicitanții eligibili:**

* În calitate de solicitant unic/ lider de parteneriat: MAI (prin structurile cu competențe legale în punerea în circulație a cărții electronice de identitate, conform prevederilor Ordonanței Guvernului nr. 12/2023, și prin structurile cu competențe legale în asigurarea suportului tehnic necesar pentru emiterea și punerea în circulație a cărții electronice de identitate).
* În calitate de partener:  Ministerul Cercetării, Inovării și Digitalizării prin Autoritatea pentru Digitalizarea României

**Valoarea maximă a finanțării**apelului: 200.000.000 EUR, fără TV.

**Calendar**

* Dată și oră începere depunere de proiecte: 18.10.2023, ora 10:00;
* Dată și oră închidere depunere de proiecte: 29.12.2023, ora 14:00.

**Documente**

[PNRR - Carte de identitate electronică și semnătura digitală calificată.zip](https://www.fonduri-structurale.ro/descarca-document/65328)

Sursa: MAI

\*

PNRR: Prelungirea apelului pentru digitalizarea instituțiilor cu atribuții în domeniul sanitar aflate în subordinea MS

Ministerul Sănătății a publicat vineri, 13 octombrie 2023, [***o nouă instrucțiune***](https://www.fonduri-structurale.ro/descarca-document/65318) privind apelul din cadrul Planului Național de Redresare și Reziliență, Componenta 7 - Transformare digitală, Investiția specifică: I3.2 - Digitalizarea instituțiilor cu atribuții în domeniul sanitar aflate în subordinea MS.

Potrivit documentului, noul termen limită de depunere este **17 noiembrie 2023, ora 16:00**.

**Documente**

[Digitalizare\_\_\_Instructiune\_\_\_\_prelungire\_termen\_DIGI\_MS.pdf](https://www.fonduri-structurale.ro/descarca-document/65318)

Sursa: Ministerul Sănătății

\*

Au fost publicate documentele tipizate pentru proiectele implementate în cadrul PNRR prin Componentei 1– Managementul Apei – Investițiile I1 și I2

Luni, 16 octombrie 2023, au fost publicate următoarele documente editabile necesare implementării proiectelor din cadrul PNRR, Componenta 1– Managementul Apei – Investițiile I1 și I2:

* Graficul estimativ privind termenele de depunere a Cererilor de transfer\_v07.11.2022,
* Cererea de transfer și Declarații de cheltuieli\_v21.12.2022,
* Raport de Progres\_v21.12.2022,
* Formular achiziții publice, conflicte de interese și incompatibilități,
* Informare\_04\_10\_2023\_ privind conturile de venituri PNRR-C1\_I1\_I2,
* Notă explicativă modificare contract\_11\_01\_2023.

Conform comunicatului oficial, graficul estimativ privind termenele de depunere a cererilor de transfer, se va depune la MMAP în termen de cel mult 30 de zile calendaristice de la încheierea contractelor de finanțare sau odată cu prima cerere de transfer. Acesta este necesar pentru asigurarea în bugetul MMAP a sumelor necesare efectuării plăților.

De asemenea, cererea de transfer pentru plățile efectuate începând cu data de 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, se transmit DGPNRR-MMAP, în calitate de coordonator de reforme și/sau investiții, în termen de 15 zile lucrătoare de la semnarea contractului de finanțare. Cererile de transfer vor fi însoțite de documentele justificative menționate în Contract și Anexele acestuia.

Cererile de transfer ulterioare, se vor depune anterior efectuării plăților către furnizori/ prestatori/ executant. În termen de 5 zile lucrătoare de la încasarea sumelor transferate de MMAP, beneficiarul va efectua plata exclusiv pentru facturile incluse în cererea de transfer, respectiv cele menționate în Notificarea cu privire la sumele autorizate/ transferate.

Totodată, în termen de cel mult 6 luni de la semnarea contractului de finanțare, beneficiarul care nu a prezentat PT-ul la depunerea cererii de finanțare sau la semnarea Contractului de finanțare, va transmite Autorizația de Construire, împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic;

Raportul de progres se va depune la MMAP, trimestrial în termen de cel mult 5 zile lucrătoare de la finalul trimestrului pentru care se face raportarea, rapoarte privind progresul tehnic și financiar al investițiilor ce fac obiectul contractului de finanț Rapoartele vor cuprinde toate informațiile despre stadiul proiectului, atât despre activitățile/achizițiile finalizate, cât și despre cele demarate și nefinalizate precum și cele nedemarate, actualizate până la sfârșitul perioadei pentru care se elaborează raportarea.

**Documente**

[PNRR - Managementul Apei -documente editabile.zip](https://www.fonduri-structurale.ro/descarca-document/65319)

Sursa: pnrr.mmap.ro

\*

PNRR: Apelul pentru redimensionarea, standardizarea și optimizarea Platformei informatice din asigurările de sănătate a fost prelungit!

Ministerul Sănătății a publicat vineri, 13 octombrie 2023, [***o nouă instrucțiune***](https://www.fonduri-structurale.ro/descarca-document/65310) privind apelul din cadrul Planului Național de Redresare și Reziliență, Componenta 7 - Transformare digitală, Investiția 3. Realizarea sistemului de eHealth și telemedicină, Investiția specifică: I3.1 - Redimensionare, standardizare și optimizare a Platformei informatice din asigurările de sănătate (PIAS).

Potrivit documentului, noul termen limită de depunere este **25 noiembrie 2023, ora 16:00.**

**Documente**

[Digitalizare\_\_\_Instructiune\_\_\_\_Prelungire\_termen\_PIAS.pdf](https://www.fonduri-structurale.ro/descarca-document/65310)

Sursa: Ministerul Sănătății

\*

Ministerul Energiei: Apelul pentru sprijinirea investițiilor în întregul lanț valoric al bateriilor și al celulelor și panourilor fotovoltaice a fost anulat!

 Ministerul Energiei a publicat ieri, 16 octombrie 2023, un [***anunț***](https://www.fonduri-structurale.ro/descarca-document/65315) privind anularea apelului deschis în data de 16.01.2023, aferent Schemei de ajutor de stat având ca obiectiv sprijinirea investițiilor în lanțul valoric industrial de producție și/sau asamblare și reciclare a bateriilor, celulelor și panourilor fotovoltaice, apel aferent Investiției 4 din PNRR Lanț industrial de producție și/sau asamblare și/sau reciclare a bateriilor, a celulelor și panourilor fotovoltaice (inclusiv echipamente auxiliare) și noi capacități de stocare a energiei electrice.

Conform documentului, apelul aferent Investiției 4 din PNRR „Lanț industrial de producție și/sau asamblare și/sau reciclare a bateriilor, a celulelor și panourilor fotovoltaice (inclusiv echipamente auxiliare) și Noi capacități de stocare a energiei electrice”, lansat în data de 16.01.2023, a fost anulat deoarece nu a asigurat îndeplinirea satisfăcătoare a elementelor de analiză din descrierea țintelor și jaloanelor asumate prin PNRR.

Ministerul Energiei va relua etapele procedurale de reavizare a schemei de ajutor de stat și a ghidului aplicantului în vederea relansării apelului, în conformitate cu prevederile din Decizia de punere în aplicare a Consiliului din 3 noiembrie 2021 de aprobare a evaluării Planului de Redresare și Reziliență al României.

Schema de ajutor de stat se adresează micro-întreprinderilor, întreprinderilor mici, mijlocii și mari, inclusiv întreprinderi nou –înființate, al căror obiect de activitate constă în producerea și/sau asamblarea și reciclarea bateriilor, celulelor și panourilor fotovoltaice.

Bugetul alocat schemei din fonduri europene aferente PNNR este de 199.000.000 euro pentru finanțarea proiectelor de investiții până la finalul trimestrului IV 2025, astfel încât lanțul valoric industrial al bateriilor să atingă o capacitate anuală totală de fabricație și asamblare al bateriilor de cel puțin 2 GW, în timp ce lanțul valoric industrial al celulelor și panourilor fotovoltaice să atingă o capacitate anuală totală de cel puțin 200 MW ținte asumate de România în cadrul PNRR (ținte 137 și 138) aprobate prin decizia de punere în aplicare a Consiliului de aprobare a evaluării planului de redresare și reziliență al României.

Documente

[Anunt-anulare-I-4.1-si-4.2-final-16.10.2023.pdf](https://www.fonduri-structurale.ro/descarca-document/65315)

Sursa: Ministerul Energiei

🏵🏵🏵

Apeluri – Finanțări

Peste 775 milioane euro pentru IMM-urile din județele Gorj, Hunedoara, Dolj, Galați, Prahova și Mureș disponibile prin Programul Tranziție Justă

Ministerul Investițiilor și Proiectelor Europene (MIPE), prin Autoritatea de Management pentru Programul Tranziție Justă (PTJ), lansează 6 apeluri de proiecte destinate finanțării IMM-urilor din județele Gorj, Hunedoara, Dolj, Galați, Prahova și Mureș.

Apelurile de proiecte vor fi deschise în perioada 20 decembrie 2023 – 20 martie 2024 și vor finanța acțiuni privind dezvoltarea investițiilor productive în IMM-uri care sprijină creșterea durabilă și crearea de locuri de muncă. Investițiile sprijinite vor susține crearea de locuri de muncă durabile, inclusiv formarea, perfecționarea și recalificarea persoanelor afectate de tranziția către o economie neutră din punct de vedere climatic.

**Ce apeluri se deschid și ce sume sunt alocate**

|  |  |
| --- | --- |
| **Titlul apelului** | **Alocare indicativă (euro)**  **(fonduri UE + cofinanțare de la bugetul de stat)** |
| **Jud. Gorj – Investiții productive IMM** | **184.898.599** |
| **Jud. Hunedoara – Investiții productive IMM** | **131.969.559** |
| **ITI VJ – Investiții productive IMM ITI Valea Jiului** | **48.965.578** |
| **Jud. Dolj – Investiții productive IMM** | **136.673.075** |
| **Jud. Galați – Investiții productive IMM** | **84.633.938** |
| **Jud. Prahova – Investiții productive IMM** | **104.525.370** |
| **Jud. Mureș – Investiții productive IMM** | **83.903.737** |

Investițiile eligibile în cadrul unui proiect vor viza crearea unei noi unități, extinderea unei unități existente, sau diversificarea producției unei unități prin realizarea unor produse noi sau o schimbare fundamentală a procesului general de producție a produsului/produselor sau a prestării generale a serviciului/serviciilor, cu scopul reconversiei către o economie verde.

**Condiții pentru a depune proiecte:**

Firmele care doresc să depună proiecte în cadrul acestor apeluri trebuie să îndeplineasă următoarele condiții:

* Întreprinderile mici sau mijlocii, conform prevederilor art. 4, alin. (1) din Legea nr. 346/2004 privind stimularea înființării și dezvoltării IMM-urilor, cu modificările și completările ulterioare, precum și cu prevederile Anexei I Definiția IMM la Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările si completările ulterioare, atât la data solicitării finanțării, cât și la data acordării finanțării
* Solicitanții trebuie să fie societăți constituite în baza Legii nr. 31/1990 privind societățile, cu modificările și completările ulterioare sau în baza Legii nr. 1/2005 privind organizarea şi funcţionarea cooperaţiei, cu modificările și completările ulterioare și în conformitate cu prevederile schemei de măsuri de ajutor aplicabile.

 De asemenea, solicitanții trebuie să respecte cumulativ toate criteriile de eligibilitate specifice menționate în cadrul Ghidului solicitantului, document publicat aici: <https://t.ly/DYnhA>.

 Schema de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027 a fost publicată în monitorul Oficial nr 951/20.10.2023.

**Informații de background**

**Programul Tranziție Justă**  răspunde nevoilor de investiții definite la nivelul planurilor teritoriale pentru o tranziție justă (PTTJ), elaborate pentru județele Gorj, Hunedoara, Dolj, Galați, Prahova și Mureș, teritorii identificate în anexa D a Raportului de țară aferent anului 2020, pentru a fi sprijinite din Fondul pentru o Tranziție Justă, în perioada de programare 2021 – 2027.

**Fondul de Tranziție Justă (FTJ)** – oferă sprijin populației, economiilor și mediului din teritoriile care se confruntă cu provocări socioeconomice majore care decurg din procesul de tranziție către obiectivele Uniunii privind energia și clima pentru 2030, și către o economie a Uniunii neutră din punct de vedere climatic până în 2050. FTJ sprijină obiectivul Investiții pentru ocuparea forței de muncă și creștere economică în toate statele membre.

 Sursa:MIPE

\*

APIA: Cererile de acordare a sprijinului de urgență pentru sectorul cerealelor și al semințelor oleaginoase se pot depune până pe 26 octombrie

Agenția de Plăți și Intervenție pentru Agricultură (APIA) reamintește că, până la data de 26.10.2023 inclusiv, se pot depune cereri de acordare a sprijinului de urgență pentru sectorul cerealelor și al semințelor oleaginoase.

Potențialii beneficiari sunt invitați la Centrele APIA pe a căror rază teritorială a fost depusă cererea unică de plată aferentă anului 2022, în vederea solicitării sprijinului de urgență.

Centrele APIA pun la dispoziția fermierilor cereri pretipărite cu date aferente celor  4 culturi (floarea-soarelui, porumb, rapiță, orz), determinate în urma controlelor administrative și la fața locului pentru anul de cerere 2022.

APIA a precizat că până la data de 18.10.2023 au fost depuse un număr de 176.451 cereri cu o valoare a sprijinului solicitată de  261.620.703,000 lei.

Pentru mai multe detalii click [***aici.***](https://www.fonduri-structurale.ro/stiri/32286/apia-primeste-cereri-de-acordare-a-unui-sprijin-de-urgenta-pentru-sectorul-cerealelor-si-cel-al-semintelor-oleaginoase)

Sursa: APIA

\*

AFM: Începând cu 11 decembrie se pot depune proiecte în cadrul Programului privind creșterea eficienței energetice în clădiri publice!

Administrația Fondului pentru Mediu a lansat astăzi, 20 octombrie 2023, sesiunea de înscriere în cadrul Programului privind creșterea eficienței energetice și gestionarea inteligentă a energiei în clădirile publice, în perioada 11 decembrie 2023, ora: 1000 – 31 decembrie 2023, ora: 2359 sau până la epuizarea bugetului.

Scopul programului îl reprezintă creşterea eficienţei energetice a clădirilor publice şi îmbunătăţirea calităţii mediului prin reducerea emisiilor de gaze cu efect de seră, reducerea consumului anual de energie primară şi promovarea utilizării surselor regenerabile de energie.

„Am decis să finanțăm acest program cu scopul de a moderniza clădirile publice, prin finanţarea de activităţi/acţiuni specifice realizării de investiţii pentru creşterea performanţei energetice a acestora, de a reduce consumul anual de energie primară și nu în ultimul rând, de a diminua efectele poluării aerului asupra mediului şi a sănătăţii populaţiei”, a declarat președintele Administrației Fondului pentru Mediu, Laurențiu Adrian Neculaescu.

Finanţarea programului se realizează din veniturile rezultate din vânzarea certificatelor de emisii de gaze cu efect de seră încasate la Fondul pentru mediu, în limita creditelor de angajament şi bugetare prevăzute cu această destinaţie prin bugetul anual al Fondului pentru mediu.

Bugetul alocat programului este de 596.500.000 lei, iar înscrierea se face prin intermediul aplicației informatice, puse la dispoziție de AFM, în limita a 200% din bugetul alocat programului.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/815/programului-privind-cresterea-eficientei-energetice-si-gestionarea-inteligenta-a-energiei-in-cladirile-publice).

Sursa: AFM, preluare www.fonduri-structurale.ro

\*

PR Vest: Au fost publicate modificările la ghidurile dedicate microîntreprinderilor

Agenția pentru Dezvoltare Regională Vest, în calitate de Autoritate de Management pentru Programul Regional Vest 2021-2027, a publicat în data de 18.10.2023:

* Corrigendumul nr. 1 la Ghidul solicitantului de finanțare pentru Intervenția regională 1.3.A Sprijin pentru microîntreprinderi în cadrul apelului de proiecte PRV/1.3.A/1, destinat ***microîntreprinderilor care desfășoară activități în domeniul producției***.
* Corrigendumul nr. 1 la Ghidul solicitantului de finanțare pentru Intervenția regională 1.3.A Sprijin pentru microîntreprinderi în cadrul apelului de proiecte PRV/1.3.A/2, destinat ***microîntreprinderilor care desfășoară activități în domeniul serviciilor***.

Una din principalele clarificări introduse se referă la ***mecanismul de contractare a proiectelor în cadrul celor două apeluri, conform căruia toate proiectele eligibile se vor contracta în ordinea descrescătoare a punctajului obținut în etapa de evaluare tehnică și financiară***, cu condiția încadrării în alocarea apelului de proiecte. Corrigendum-urile introduc și ***o serie de detalieri și precizări suplimentare*** referitoare la prevederile ghidului solicitantului de finanțare, precum și ***completări ale unor anexe***, dintre care:

* Anexa 9\_Indicatori, în cadrul căreia au fost incluse precizări suplimentare privind modalitatea de calcul a numărului mediu de locuri de muncă (ENI);
* Anexa 29\_Raport de expertiză contabilă în cadrul căreia au fost introduse precizări clarificatoare pentru perioada de durabilitate a proiectului.

Reamintim faptul că în cadrul acestei intervenții regionale pot fi depuse proiecte prin sistemul informatic MySMIS2021/SMIS2021 de la data de ***01.11.2023, ora 08:00:00 până la data de 01.12.2023, ora 08:00:00.***

**Documente**

[PR Vest-Corrigendum nr. 1\_Microintreprinderi\_Productie.zip](https://www.fonduri-structurale.ro/descarca-document/65330)

[PR Vest-Corrigendum nr. 1\_Microintreprinderi\_Servicii.zip](https://www.fonduri-structurale.ro/descarca-document/65331)

Sursa: ADR Vest

\*

Timbrul Monumentelor Istorice 2024: Apel de proiecte cu un buget total de 3 milioane de lei pentru intervenții asupra monumentelor istorice

Ministerul Culturii, prin Institutul Naţional al Patrimoniului (INP), a lansat marți, 17 octombrie 2023, un nou apel de finanțare pentru punerea în siguranţă a monumentelor istorice aflate în pericol și pentru elaborarea documentaţiilor tehnico-economice ale intervenţiilor asupra monumentelor istorice.

Pot beneficia de finanțarea prin Timbrul Monumentelor Istorice, participând cu proiecte și cofinanțare în cadrul acestui apel, persoane fizice şi persoane juridice de drept public sau privat, care au calitatea de proprietar, titular al unui drept de superficie, de concesiune sau de folosinţă pentru o durată mai mare de 25 de ani sau titular al dreptului de administrare a unui monument istoric.

Suma disponibilă pentru demararea acestui apel este de 3.000.000 lei.

Termenul limită pentru înscrierea proiectelor în sesiunea curentă de finanțare este 14 decembrie 2023.

Sursa: Ministerul Culturii

\*

APIA demarează Campania de autorizare a plăților în avans aferentă Cererilor de plată depuse în anul 2023

Agenția de Plăți și Intervenție pentru Agricultură (APIA) demarează Campania de autorizare a plăților în avans aferentă Cererilor de plată depuse în anul 2023.

Pentru anul de cerere 2023, în conformitate cu Regulamentele (UE):

* 1508 din 20 iulie 2023 de derogare, pentru anul 2023, de la articolul 44 alineatul (2) al doilea paragraf din Regulamentul (UE) nr. 2021/2116 al Parlamentului European și al Consiliului în ceea ce privește nivelul avansurilor pentru intervențiile sub formă de plăți directe și intervențiile de dezvoltare rurală bazate pe suprafață și pe animale,
* 1509 din 20 iulie 2023 de derogare, pentru anul 2023, de la articolul 75 alineatul (1) al treilea paragraf din Regulamentul (UE) nr. 1306/2013 al Parlamentului European și al Consiliului în ceea ce privește nivelul avansurilor pentru intervențiile sub formă de plăți directe și intervențiile de dezvoltare rurală bazate pe suprafață și pe animale

statele membre pot acorda plăți pentru intervenții/măsuri, cu încadrarea în procentul de maximum 70% în ceea ce privește cuantumul intervențiilor din Fondul European de Garantare Agricolă (FEGA) și de 85% din cuantumul măsurilor din Fondul European Agricol pentru Dezvoltare Rurală (FEADR).

Plățile pentru intervențiile finanțate din FEGA se fac în lei, la cursul de schimb valutar de 4,9735 lei/euro, stabilit de Banca Centrală Europeană în data de 29.09.2023 și publicat în Jurnalul Oficial al Uniunii Europene, seria C nr. 3.

Plățile pentru măsuri finanțate din FEADR se fac în lei, la cursul de schimb valutar de 4,9495 lei/euro, stabilit de Banca Centrală Europeană în data de 30.12.2022 și publicat în Jurnalul Oficial al Uniunii Europene, seria C nr. 1/1.

Sursa: APIA

\*

PR Vest: Noi modificări la ghidul pentru Intervenția regională 5.1A - Drumuri județene

Agenția pentru Dezvoltare Regională Vest, în calitate de Autoritate de Management pentru Programul Regional Vest,  a publicat în data de 16.10.2023, Corrigendumul nr. 2 la Ghidul solicitantului de finanțare pentru Intervenția regională 5.1A - Drumuri județene în cadrul apelului de proiecte PRV/8/PRV\_P5/OP3/RSO3.2/PRV\_A26, Prioritatea 5 - O regiune accesibilă, Obiectiv specific RSO3.2 Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (FEDR).

**Documente**

[PR Vest - Corrigendum nr. 2\_GSF\_Drumuri județene.zip](https://www.fonduri-structurale.ro/descarca-document/65320)

Reamintim faptul că în cadrul acestei intervenții regionale pot fi depuse proiecte prin sistemul informatic MySMIS2021/SMIS2021,  de la data de 01.08.2023, ora 08:00:00 până la data de 01.04.2024, ora 08:00:00.

Sursa: ADR Vest

\*

Ministrul Mediului a lansat Programul de finanţare pentru eficienţă energetică în clădiri publice. Au fost introduse două noi categorii de solicitanți eligibili.

Ministrul Mircea Fechet a anunțat vineri, la Moinești, lansarea Programului de finanţare pentru eficienţă energetică în clădiri publice.

„Aș vrea să dau câteva detalii importante din acest ghid: în maxim 60 de zile de la data trimiterii ghidului la Monitorul Oficial, se vor putea încărca proiecte de finanțare, vom avea un buget de 451 milioane de lei și o supracontractare de 200%, ceea ce înseamnă că vom putea primi proiecte de aproximativ 1 miliard de lei pentru a le finanța de eficientizare energetică. Scopul programului este acela ca la sfârșitul lunii, facturile la energie să fie mai mici, ne propunem o reducere de cel puțin 35% a acestor facturi. Desigur, acest lucru înseamnă mai puțină poluare, mai puțini combustibili fosili  folosiți pentru încălzire și un aer mai curat pentru fiecare dintre noi”, a subliniat demnitarul.

**Solicitanți eligibili:**

* unităţile administrativ-teritoriale organizate la nivel de comună, oraş, municipiu, judeţ;
* subdiviziunile administrativ-teritoriale ale municipiului Bucureşti, definite conform Ordonanţei de urgenţă a Guvernului nr. 57/2019 privind Codul administrativ, cu modificările şi completările ulterioare;
* instituţiile publice din subordinea/în coordonarea autorităţilor deliberative ale administraţiei publice locale;
* cluburile sportive de drept public și COSR, așa cum sunt definite de Legea nr. 69/2000 a educaţiei fizice şi sportului, pentru baze sportive de drept public aflate în administrarea, concesiune sau folosința acestora;
* unitățile publice centrale și/sau teritoriale cu atribuţii specifice în domeniul apărării drepturilor şi libertăţilor fundamentale ale omului, a proprietăţii publice şi private, asigurarea ordinii publice, prevenirea şi combaterea faptelor antisociale, protecţia civilă şi gestionarea situaţiilor de urgenţă; apărarea împotriva incendiilor şi protecţia civilă a populaţiei şi bunurilor.

„Ceea ce este foarte important și reprezintă particularitatea acestui program, este faptul că nu doar școlile și grădinițele vor putea participa. Practic, orice clădire publică, că e vorba despre dispensare, săli de sport sau spitale și alte astfel de clădiri publice ar putea fi finanțate pe acest program. Vorbesc în primul rând de școli pentru că au cel mai mare consum de energie, statistic vorbind, fiecare școală din România consuma 354 KW pe fiecare metru pătrat din suprafața școlii, pe an, față de 200-250 Kw cât consumă alte tipuri de clădiri publice. Mai mult de un sfert din cele 7000 de școli și grădinițe din România, încă se încălzesc cu sobe. Este foarte important faptul că finanțarea este în proporție de 100%primăriile nu trebuie să aloce niciun ban din bugetul propriu. Fiecare leu cheltuit în eficientizarea energetică a clădirilor publice, aduce 3 lei la terminarea investițiilor, la bugetul de stat”, a menționat ministrul Mircea Fechet.

**Alocare financiară**

În cadrul unei sesiuni de finanţare, suma maximă care poate fi acordată unui solicitant, prin una sau mai multe cereri de finanţare, este:

* 6.000.000 lei pentru comune cu o populaţie de până la 5.000 de locuitori inclusiv;
* 12.000.000 lei pentru comune cu o populaţie de peste 5.001 locuitori;
* 16.000.000 lei pentru oraşe și pentru solicitanții prevăzuți la art. 8 alin. (1) lit. d) și e) din ghidul de finanțare;
* 28.000.000 lei pentru consilii judeţene;
* 28.000.000 lei pentru municipiul de rang 0;
* 28.000.000 lei pentru municipii de rang I;
* 20.000.000 lei pentru municipii de rang II;
* 24.000.000 lei pentru subdiviziunile administrativ-teritoriale ale municipiului Bucureşti.

Finanţarea se acordă în procent de maximum 100% din cheltuielile eligibile ale unui obiectiv de investiţie şi în limita sumelor ce pot fi acordate pentru fiecare categorie de solicitanţi.

Concret, prin acest program se finanțează: dotarea instituțiilor cu centrale termice, dar și înlocuirea centralelor sau a componentelor sistemului de încălzire cu unele mai performante, tâmplărie cu geam termopan, izolație termică fațade și terase, sisteme de încălzire a apei care utilizeaza energia solară, panouri fotovoltaice, schimbarea corpurilor de iluminat, instalarea de senzori de mișcare, sisteme moderne si eficiente de monitorizare a energiei, sisteme de ventilație și climatizare pentru sporirea confortului termic al utilizatorilor și altele.

Sursa: MMAP

\*

PR Vest: Modificări la ghidul pentru Intervenția regională 3.2 – Infrastructură verde

Agenția pentru Dezvoltare Regională Vest, în calitate de Autoritate de Management pentru Programul Regional Vest, a publicat în data de 13.10.2023, Corrigendumul nr. 1 la Ghidul solicitantului de finanțare pentru Intervenția regională 3.2 – Infrastructură verde în cadrul apelului de proiecte PRV/3.2/1, Prioritatea 3 - O regiune cu orașe prietenoase cu mediul, Obiectivului specific RSO2.7 Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare.

Reamintim faptul că în cadrul acestei intervenții regionale pot fi depuse proiecte începând cu data de 18.10.2023, ora 08:00:00 până la data de 18.07.2024, ora 08:00:00.

**Documente**

[PR Vest Corrigendum-ului nr. 1 de modificare a Ghidului privind infrastructură verde.zip](https://www.fonduri-structurale.ro/descarca-document/65311)

Sursa: ADR Vest

\*

A fost lansată schema de ajutor în context COVID dedicată sectorului cultural independent. Depunerea începe pe 1 noiembrie 2023!

Ministerul Culturii a publicat luni, 16 octombrie 2023, Procedura de implementare și Anexele aferente Schemei de ajutor minimis prevăzute de Ordinul Ministrului Culturii nr. 3453/04.11.2022, cu modificările și completările ulterioare, și aprobate prin Ordinul Ministrului Culturii nr. 3461/04.10.2023, ce vizează acordarea de sprijin financiar nerambursabil sectorului cultural independent, în perioada 2023-2024.

Obiectivul schemei îl reprezintă susținerea operatorilor care activează în sectorul cultural din România și a căror activitate a fost restricționată pe perioada stării de urgență sau pe perioada stării de alertă, generate de pandemia SARS-CoV-2.

Bugetul total alocat este de aproximativ 28 milioane euro. Sprijinul financiar maxim acordat unei întreprinderi/ întreprinderi unice reprezintă echivalentul în lei al sumei de 200.000 euro.

Apelul de finanțare va fi deschis în perioada **1 noiembrie 2023 (ora 10:00) - 4 decembrie 2023 (ora 10:00**). Depunerea cererilor de finanțare se va realiza exclusiv online, în [***sistemul electronic disponibil***](https://schemacovid.cultura.ro/), fiind necesară crearea, în prealabil, a unui cont de utilizator (n.r. la ora 11.20, când echipa fonduri-structurale.ro a încercat să acceseze platforma, aceasta nu funcționa).

**Documente**

[Schema de ajutor de minimis dedicată sectorului cultural independent din România.zip](https://www.fonduri-structurale.ro/descarca-document/65316)

Sursă: Ministerul Culturii

\*

Pe 27 octombrie se lansează prima sesiune de depunere a proiectelor în cadrul programului INVESTALIM!

Ministerul Agriculturii și Dezvoltării Rurale, prin Agenția pentru Finanțarea Investițiilor Rurale, a publicat astăzi, 16 octombrie 2023, condițiile accesării fondurilor disponibile pentru procesatori privind finanțarea acordată prin Programul național de dezvoltare și susținere a industriei alimentare INVESTALIM.

„Am intrat în linie dreaptă cu acest program extrem de important pentru producţia românească și iată că vom lansa în data de 27 octombrie prima sesiune de depunere a proiectelor. Este o măsură menită să crească siguranţa alimentară a ţării şi să sprijine fermierii români. Bugetul total al programului Investalim este de 590 de milioane de euro pentru perioada 2023-2026. Asta înseamnă aproximativ 148 de milioane de euro, anual. Prin această schemă vor fi înființate și modernizate unități de procesare în sectorul industriei alimentare", a afirmat ministrul Florin Barbu.

Cererile de aprobare pentru finanțare vor putea fi depuse de către potențialii beneficiari începând cu data de 27 octombrie 2023, ora 08:30.

Depunerea şi înregistrarea cererilor de acord pentru finanţare se realizează în termen de 30 de zile calendaristice, respectiv în intervalul 27 octombrie 2023, ora 08:30 - 27 noiembrie 2023, ora 16:30.

Programul național de dezvoltare și susținere a industriei alimentare INVESTALIM se implementează în perioada 2023 – 2026 prin Schema de ajutor de stat INVESTALIM.

Pentru mai multe detalii puteți accesa rubrica noastră [***alte finanțări.***](https://www.fonduri-structurale.ro/alte-finantari/787/program-national-de-dezvoltare-si-sustinere-a-industriei-alimentare-investalim-2023-2026)

Sursa: MADR

\*

Înscrieri deschise pentru competiția Românii sunt antreprenori!

Toamna asta, evenimentul emblematic Startarium PitchDay revine în haine noi și se va desfășura sub o nouă identitate, „Românii sunt antreprenori”. Românii sunt antreprenori este o competiție Startarium, inițiată de Impact Hub Bucharest și ING Bank, susținută de Pluxee.

Prin noul concept Startarium susține spiritul antreprenorial românesc aducând competiția mai aproape de publicul larg și încurajează cât mai mulți antreprenori și viitori antreprenori să se înscrie pentru șansa de a câștiga premii cumulate în valoare de 100.000 de euro.

Pot aplica cei care au o idee de business, o afacere la început de drum, o afacere cu un prototip, MVP sau produs final sau o afacere operațională, cu un portofoliu de clienți și rezultate, din orice industrie / verticală de business.

Înscrieri sunt deschise până pe 12 noiembrie 2023.

Pentru mai multe detalii puteți accesa rubrica noastră [***alte finanțări.***](https://www.fonduri-structurale.ro/alte-finantari/811/competitia-romanii-sunt-antreprenori)

Sursa: Startarium

\*

S-a dat startul programelor guvernamentale de creditare Student Invest și Family Start, ediția 2023!

Ministrul Familiei, Tineretului și Egalității de Șanse, Natalia-Elena Intotero, și secretarul de stat în Ministerul Finanțelor, doamna Carmen Moraru, au semnat joi, 12 octombrie 2023, Convenția care dă startul programelor guvernamentale de creditare Student Invest și Family Start, ediția 2023.

Cele două programe de sprijin pentru tineri și familii sunt derulate împreună cu Fondul Român de Contragarantare.

***Programul Student Invest***

* vârsta beneficiarilor eligibili – între 18 și 40 de ani, cuprinși în instituțiile de învățământ superior din România;
* valoarea maximă a creditului – 75.000 lei;
* plafonul total al garanțiilor de stat – 250 milioane lei.

Cheltuielile eligibile

* taxe de studii, inclusiv licență, master, inclusiv Master, doctorat;
* plata cărților, rechizitelor, inclusiv a celor editate în formate accesibile persoanelor cu dizabilități;
* costul publicării cărților sau al studiilor de specialitate;
* taxa de participare la manifestări științifice și concursuri, precum și cheltuielile de transport pentru deplasări;
* achiziția de calculatoare, laptopuri, imprimante, aplicații informatice de specialitate, inclusiv pentru persoanele cu dizabilități;
* plata chiriei, în limita a maximum 300 euro/lună, la cursul BNR din ziua plății;
* plata locurilor de cazare în căminele studențești;
* parte/avans din achiziția unei locuințe;
* cheltuieli cu transportul pentru bursele Erasmus;
* plata, pentru studenții care sunt părinți, a cheltuielilor cu creșa, grădinița, școala
* costul serviciilor dentare și al intervențiilor chirurgicale;
* investigații și tratamente medicale complexe recomandate de medici specialiști în cazul studenților cu probleme de sănătate;
* achiziția de autoturisme noi/autoturisme second-hand cu vechime de maximum 5 ani și achiziția de autoturisme adaptate pentru persoanele cu dizabilități;
* achiziția instrumentelor muzicale, a aparaturii audio-video și a altor obiecte necesare pentru dezvoltarea abilităților vocaționale.

***Programul Family Start***

* vârsta beneficiarilor eligibili – între 18 și 45 de ani, care își întemeiază o familie și/sau persoanele care formează o familie, dintre care cel puțin unul dintre beneficiari se încadrează în criteriul de vârstă;
* valoarea maximă a creditului – 150.000 de lei;
* plafonul de venituri ce permite participarea în program– venitul net pe membru de familie este de până la 6.000 lei, respectiv de până la 7.500 lei pentru familiile monoparentale. Venitul net lunar pe membru de familie în sensul prezentului program reprezintă salarii nete lunare/ venituri din salarii. Precizare: prin venit net lunar se înțelege inclusiv indemnizația pentru creșterea copilului.
* plafonul total al garanțiilor de stat – 250 milioane lei.

Cheltuieli eligibile

* costurile ce decurg din evenimente care conduc la obținerea statutului de soț și soție, precum cununia religioasă, cununia civilă sau ceremonia cu prilejul căsătoriei, dar nu mai mult de 20.000 lei; solicitarea plății se face în termen de maximum 90 de zile de la data la care a avut loc evenimentul;
* plata cheltuielilor cu spitalizarea în cazul nașterilor;
* cheltuielile cu creșa, grădinița, școala;
* achiziția de autoturisme noi/autoturisme second-hand cu vechime de maximum 5 ani, precum și achiziția de autoturisme adaptate pentru persoanele cu dizabilități;
* cheltuieli aferente taxelor de studii: licență, master, inclusiv master, doctorat, inclusiv cursuri de calificare sau perfecționare profesională, conversie sau reconversie profesională, precum și cheltuieli aferente cărților de specialitate și rechizitelor, inclusiv celor editate în formate accesibile persoanelor cu dizabilități; toate formele de studiu trebuie să fie autorizate să funcționeze provizoriu sau să fie acreditate;
* plata cheltuielilor aferente publicării cărților sau a studiilor de specialitate, inclusiv a celor editate în formate accesibile persoanelor cu dizabilități;
* plata taxelor de participare la manifestări științifice și concursuri, precum și a cheltuielilor de transport pentru deplasări;
* achiziția de calculatoare și/sau componente ale acestora, laptopuri, imprimante, aplicații informatice de specialitate, inclusiv a celor având încorporate tehnologii de acces pentru persoanele cu dizabilități;
* plata chiriei, în limita a maximum 300 euro/lună, la cursul BNR din ziua plății;
* parte/avans din prețul de achiziție/costul de construcție a unei locuințe – inclusiv costul proiectării și al execuției, cheltuieli legate de construcția/modernizarea/renovarea/extinderea locuinței, de lucrări pentru creșterea eficienței energetice sau pentru instalarea de echipamente/instalații de producere a energiei electrice/cogenerare din surse regenerabile – prin proiect individual sau prin programe guvernamentale specifice, precum şi cheltuieli legate de achiziția de mobilier; rambursarea anticipată parțială/integrală a unui credit ipotecar contractat anterior, inclusiv prin programe guvernamentale;
* costul serviciilor dentare și al intervențiilor chirurgicale;
* investigații și tratamente medicale complexe recomandate de medici specialiști în cazul familiilor ai căror membri au probleme de sănătate;
* achiziția de soluții energetice sustenabile – sisteme de panouri fotovoltaice, sisteme de panouri solare, instalații eoliene și alte soluții energetice;
* achiziția aparatelor electrocasnice în valoare totală de maximum 10.000 lei și aparatura electronică în valoare totală de maximum 10.000 lei.

Sursa: MFTES

🏵🏵🏵

Din Actualitatea Europeană

Acționăm acum și ne pregătim pentru viitor: Programul de lucru al Comisiei pentru 2024

Ieri, 17 octombrie, Comisia a adoptat programul său de lucru pentru 2024, care pune un accent puternic pe simplificarea normelor pentru cetățenii și întreprinderile din întreaga Uniune Europeană.

Este o urmare a angajamentului președintei von der Leyen de a reduce cerințele de raportare cu 25 %, în conformitate cu [strategia noastră de stimulare a competitivității pe termen lung a UE](https://commission.europa.eu/system/files/2023-03/Communication_Long-term-competitiveness.pdf) și de a ajuta [IMM-urile](https://ec.europa.eu/commission/presscorner/detail/ro/ip_23_4409).

Programul de lucru reflectă realizările din ultimii patru ani, prezintă noile propuneri ale Comisiei pentru lunile următoare, precum și inițiative semnificative menite să reducă birocrația. Unele dintre aceste inițiative de simplificare au fost deja prezentate (15 propuneri și inițiative începând din martie 2023), iar altele sunt prezentate în paralel astăzi (26 de propuneri de raționalizare) sau urmează să fie prezentate. Descrierea lor figurează într-o anexă specifică, alături de evaluările și verificările adecvării anunțate astăzi.

Având în vedere că peste 90 % din angajamentele asumate în [Orientările politice](https://commission.europa.eu/system/files/2020-04/political-guidelines-next-commission_en_0.pdf) din 2019 au fost îndeplinite și au rămas doar câteva luni până la alegerile europene din 2024, noile inițiative prezentate în programul de lucru se limitează la cele care sunt încă necesare pentru îndeplinirea angajamentelor Comisiei sau pentru abordarea provocărilor emergente. Inițiativele nou propuse se bazează pe [discursul președintei von der Leyen din 2023 privind starea Uniunii](https://state-of-the-union.ec.europa.eu/index_ro) și pe [scrisoarea de intenție](https://state-of-the-union.ec.europa.eu/system/files/2023-09/SOTEU_2023_Letter_of_Intent_RO_0.pdf) care îl însoțește.

**O mai bună legiferare și reducerea sarcinii administrative și a birocrației**

Strategia Comisiei privind competitivitatea pe termen lung a stabilit obiectivul de **reducere cu 25 % a poverii administrative asociate cerințelor de raportare**, fără afectarea obiectivelor de politică ale inițiativelor în cauză. Pentru a atinge acest obiectiv, Comisia a încercat să simplifice cerințele de raportare, de exemplu prin [**reformarea**](https://ec.europa.eu/commission/presscorner/detail/ro/ip_23_2643)**Codului vamal al Uniunii**, care va genera **economii de aproximativ 2 miliarde EUR pentru comercianți**. Propunerea de revizuire a normelor privind anchetele statistice vizează reducerea costurilor – inclusiv pentru IMM-uri – cu **450 de milioane EUR**.

Programul de lucru pentru 2024 cuprinde **propuneri suplimentare de simplificare** într-o serie de domenii de politică, fără reducerea standardelor sociale, de siguranță, de protecție a consumatorilor, de mediu sau economice. Simplificările avute în vedere vor **raționaliza cerințele de raportare care au o utilitate limitată**, de exemplu prin consolidarea obligațiilor care se suprapun, prin reducerea numărului de întreprinderi vizate și prin creșterea gradului de digitalizare.

Printre exemplele de propuneri de simplificare se numără amânarea termenului-limită pentru adoptarea standardelor europene sectoriale de raportare privind durabilitatea ([Directiva privind raportarea de către întreprinderi de informații privind durabilitatea](https://finance.ec.europa.eu/publications/2024-commission-work-programme_en)), precum și modificări aduse domeniului de aplicare al [Directivei contabile](https://finance.ec.europa.eu/publications/2024-commission-work-programme_en) și [Regulamentului privind indicii de referință](https://finance.ec.europa.eu/publications/2024-commission-work-programme_en).

Vom raporta cu privire la progresele înregistrate în direcția obiectivului de reducere cu 25 % în anchetele noastre anuale privind sarcina administrativă începând cu **ediția din 2023**, care va fi publicată anul viitor.

**Respectarea angajamentelor asumate**

Comisia și-a îndeplinit peste 90 % din angajamentele asumate în Orientările politice din 2019 ale președintei **von der Leyen**. În 2024, vor fi necesare eforturi suplimentare din partea Parlamentului European și a Consiliului pentru a ajunge la un acord cu privire la propunerile rămase în discuție și pentru a garanta astfel că cetățenii și întreprinderile din Europa pot profita pe deplin de măsurile UE.

Comisia va continua să pună în aplicare [**Pactul verde european**](https://commission.europa.eu/strategy-and-policy/priorities-2019-2024/european-green-deal_ro), agenda noastră de creștere, asigurându-se că tranziția verde este echitabilă, inteligentă și incluzivă. Pentru aceasta, va purta dialoguri cu cetățenii și cu industria și va iniția activități pregătitoare menite să sprijine cetățenii vulnerabili și întreprinderile vulnerabile în tranziție, inclusiv cu ajutorul [Fondului social pentru climă](https://climate.ec.europa.eu/eu-action/social-climate-fund_ro). Vom lansa un dialog strategic privind viitorul agriculturii în UE. Pentru a pregăti în continuare [**trecerea Europei în era digitală**](https://commission.europa.eu/strategy-and-policy/priorities-2019-2024/europe-fit-digital-age_ro), Comisia va adopta inițiative privind punerea capacității supercalculatoarelor noastre la dispoziția întreprinderilor nou-înființate din domeniul IA și va propune o legislație spațială europeană.

[**Economia UE**](https://commission.europa.eu/strategy-and-policy/priorities-2019-2024/economy-works-people_ro) a dat dovadă de reziliență în fața unei serii de crize fără precedent. În 2024, Comisia se va concentra asupra provocărilor legate de deficitul de forță de muncă și de competențe, de educație, dialogul social, inflație și de facilitarea desfășurării de activități economice.

[**Sprijinul acordat Ucrainei**](https://eu-solidarity-ukraine.ec.europa.eu/index_ro) în contextul războiului de agresiune al Rusiei va rămâne o prioritate pe agenda noastră în 2024, la fel ca parteneriatul nostru reciproc avantajos cu Africa, **agenda noastră privind comerțul echitabil** și dezvoltarea capabilităților de apărare ale statelor membre. Comisia va consolida cooperarea în vederea **combaterii introducerii ilegale de migranți** și va lua măsuri legate de **reformele și de revizuirile politicilor premergătoare unor eventuale extinderi**, pentru a vedea cum ar putea funcționa o Uniune mai mare.

**Etapele următoare**

Comisia va colabora îndeaproape cu Parlamentul European și cu Consiliul și le va sprijini pentru a facilita încheierea rapidă de acorduri până la sfârșitul mandatului actualei Comisii.

Pe lângă [cererea de contribuții](https://ec.europa.eu/info/law/better-regulation/have-your-say/initiatives/13990-Sarcina-administrativa-rationalizarea-cerintelor-de-raportare_ro) lansată astăzi, prin care urmărim colectarea opiniilor părților interesate cu privire la cerințele împovărătoare de raportare, vom lansa și alte consultări cu întreprinderile (inclusiv cu rețeaua reprezentanților pentru IMM-uri), cu experți din statele membre și cu alte părți interesate, pentru a identifica aspectele deosebit de problematice și domeniile cărora trebuie să li se acorde prioritate.

**Context**

În fiecare an, Comisia adoptă un program de lucru care prezintă lista acțiunilor pe care le va întreprinde în următorul an. Programul de lucru informează publicul și colegiuitorii cu privire la angajamentele politice ale Comisiei de a prezenta noi inițiative, de a retrage propuneri deja înaintate colegiuitorilor și de a revizui legislația existentă a UE. Programul de lucru al Comisiei pentru 2024 este rezultatul cooperării strânse cu Parlamentul European, cu statele membre și cu organele consultative ale UE.

**Pentru informații suplimentare**

[Pagina Programului de lucru al Comisiei pentru 2024](https://commission.europa.eu/strategy-documents/commission-work-programme/commission-work-programme-2024_en)

[Comunicarea privind Programul de lucru al Comisiei pentru 2024](https://commission.europa.eu/publications/2024-commission-work-programme-key-documents_en)

[Programul de lucru al Comisiei pentru 2024 pe scurt – fișă informativă](https://commission.europa.eu/document/76060c34-9a6b-4367-84ef-dd89bebb44f3_en)

[Reducerea poverii și raționalizarea cerințelor de raportare – fișă informativă](https://commission.europa.eu/document/cf15e2da-9548-41a0-bd00-0fbba0eb99f9_en)

[Programul de lucru al Comisiei](https://commission.europa.eu/strategy-documents/commission-work-programme_ro)

[Programul privind o reglementare adecvată și funcțională (REFIT)](https://commission.europa.eu/law/law-making-process/evaluating-and-improving-existing-laws/refit-making-eu-law-simpler-less-costly-and-future-proof_ro)

[Exprimați-vă părerea! Portalul](https://ec.europa.eu/info/law/better-regulation/have-your-say_ro) unde cetățenii și întreprinderile își pot exprima părerile despre noile politici și actele legislative existente ale UE

[Agenda pentru o mai bună legiferare](https://commission.europa.eu/law/law-making-process/planning-and-proposing-law/better-regulation_ro)


[Platforma „Pregătiți pentru viitor” (F4F)](https://commission.europa.eu/law/law-making-process/evaluating-and-improving-existing-laws/refit-making-eu-law-simpler-less-costly-and-future-proof/fit-future-platform-f4f_ro)

[Analize anuale ale sarcinii de reglementare](https://commission.europa.eu/publications/annual-burden-survey_ro)

\*

Comisia adoptă o nouă foaie de parcurs a UE cu măsuri prioritare de combatere a criminalității organizate și a traficului de droguri

Comisia adoptă astăzi, 18 octombrie, o [foaie de parcurs a UE](https://home-affairs.ec.europa.eu/communication-eu-roadmap-fight-drug-trafficking-and-organised-crime_en) pentru a intensifica lupta împotriva traficului de droguri și a rețelelor infracționale, pornind de la inițiativele legislative și operaționale deja existente.

Comerțul cu droguri este **una dintre cele mai importante amenințări la adresa securității cu care se confruntă UE în prezent**. Capturile de cocaină din UE au atins niveluri record, cu un volum de 303 tone doar în 2021. Activitățile rețelelor infracționale au evoluat în ceea ce privește amploarea, complexitatea și consecințele violente.

**Combaterea criminalității organizate și a traficului de droguri este o prioritate pentru Uniunea Europeană, pentru statele sale membre și pentru partenerii internaționali**. Trebuie să abordăm împreună amenințările cu care ne confruntăm, de aceea Comisia propune Parlamentului European și Consiliului să aprobe în integralitate acțiunile prioritare și măsurile pe termen mediu și lung prevăzute în foaia de parcurs.

**Intensificarea răspunsului specific al UE**

Realizările recente în lupta UE împotriva rețelelor infracționale arată că UE este pe calea cea bună în ceea ce privește răspunsul la aceste amenințări emergente. Cu toate acestea, având în vedere caracterul în continuă evoluție al activităților infracționale din întreaga lume, există o nevoie constantă de adaptare și completare a răspunsului colectiv al UE. Foaia de parcurs **stabilește acțiuni concrete și specifice** pentru a elimina lacunele emergente, cu 17 acțiuni în 4 domenii prioritare:

1. **o nouă Alianță portuară europeană**, pentru a spori reziliența porturilor la infiltrarea infracțională prin consolidarea activității autorităților vamale, a autorităților de aplicare a legii și a actorilor publici și privați din porturile din întreaga UE. De exemplu, cu ajutorul unor aparate de scanare și al unor echipamente de ultimă generație.
2. **Dezmembrarea rețelelor infracționale cu grad ridicat de risc**, prin facilitarea anchetelor financiare și digitale, cartografierea celor mai mari rețele infracționale, consolidarea cooperării dintre procurorii și judecătorii specializați și utilizarea semnalizărilor din Sistemul de informații Schengen (SIS).
3. **Măsuri de prevenire a criminalității organizate**, prin schimbul de bune practici și orientări între statele membre pentru a preveni infiltrarea acestor grupuri în societate și în economia legală, a împiedica grupurile infracționale să recruteze tineri și a îmbunătăți siguranța și sănătatea publică, precum și pentru a limita mai eficient accesul la precursorii de droguri.
4. **Colaborarea cu partenerii internaționali**, pentru a face față amenințării globale, inclusiv prin consolidarea schimbului de informații, prin operațiuni comune pe principalele rute ale traficului de droguri și prin consolidarea cooperării în materie de asigurare a respectării legii și a cooperării judiciare cu țările din afara UE.

Toți actorii relevanți ar trebui să se implice la maximum în activitatea de punere în aplicare în integralitate a [strategiilor UE privind combaterea criminalității organizate și a drogurilor](https://ec.europa.eu/commission/presscorner/detail/ro/ip_21_1662), iar Comisia se angajează să pună în aplicare aceste acțiuni suplimentare în 2023 și 2024, în strânsă cooperare cu statele membre, cu agențiile și organismele UE.

**Etapele următoare**

Comisia va colabora îndeaproape cu statele membre și cu partenerii săi pentru a atinge obiectivele stabilite în foaia de parcurs.

Comisia invită Parlamentul European și Consiliul să adopte [Directiva privind confiscarea și recuperarea activelor](https://ec.europa.eu/commission/presscorner/detail/en/ip_23_3091), [revizuirea Regulamentului Prüm](https://ec.europa.eu/commission/presscorner/detail/ro/ip_21_6645), normele privind interconectarea registrelor de conturi bancare, propunerea de pachet legislativ privind [combaterea spălării banilor](https://finance.ec.europa.eu/financial-crime/eu-context-anti-money-laundering-and-countering-financing-terrorism_en) și [Directiva privind combaterea corupției prin măsuri de drept penal](https://ec.europa.eu/commission/presscorner/detail/ro/ip_23_2516), care sunt esențiale pentru intensificarea eforturilor UE de combatere eficace a activităților grupurilor infracționale organizate în întreaga UE. Comisia își reiterează angajamentul de a colabora îndeaproape cu colegiuitorii pentru a atinge acest obiectiv.

De asemenea, Comisia se angajează să lanseze o cerere de propuneri privind combaterea criminalității organizate în cadrul Fondului pentru securitate internă în valoare totală de 20 milioane € până la sfârșitul anului 2023. Agenția UE pentru Droguri urmează să devină operațională în vara anului 2024.

**Context**

Comisia continuă să pună în aplicare Strategia UE de combatere a criminalității organizate 2021-2025 și Strategia și Planul de acțiune ale UE în materie de droguri 2021-2025. În conformitate cu aceste strategii, Comisia a prezentat propuneri legislative de consolidare a normelor de combatere a rețelelor infracționale, inclusiv consolidarea Directivei privind recuperarea și confiscarea activelor și un pachet de propuneri legislative de consolidare a normelor UE de combatere a spălării banilor.

În plus, capacitățile în materie de asigurare a respectării legii au fost întărite prin consolidarea mandatului Europol. În cele din urmă, UE și-a sporit sprijinul oferit autorităților de aplicare a legii din statele membre prin intermediul Platformei multidisciplinare europene împotriva amenințărilor infracționale (EMPACT), care este în prezent un instrument permanent, cu o finanțare consolidată.

**Informații suplimentare**

[Comunicare privind Foaia de parcurs a UE pentru combaterea traficului de droguri și a criminalității organizate](https://home-affairs.ec.europa.eu/communication-eu-roadmap-fight-drug-trafficking-and-organised-crime_en)

[Întrebări și răspunsuri](https://ec.europa.eu/commission/presscorner/detail/en/qanda_23_4983)


[Fișă informativă](https://ec.europa.eu/commission/presscorner/detail/en/fs_23_5062)

[Site-ul DG HOME privind politica în materie de droguri](https://home-affairs.ec.europa.eu/policies/internal-security/organised-crime-and-human-trafficking/drug-policy_en)

\*

Comisia solicită României și altor 6 state membre să transpună integral normele UE privind garanțiile procedurale pentru copii în cadrul procedurilor penale

**Drepturi procedurale: Comisia solicită României, Germaniei, Ungariei, Țărilor de Jos, Austriei, Slovaciei și Suediei să transpună integral normele UE privind garanțiile procedurale pentru copii în cadrul procedurilor penale.**

Comisia Europeană a decis să deschidă o procedură de constatare a neîndeplinirii obligațiilor trimițând scrisori de punere în întârziere **Ungariei** [INFR(2023)2109], **Țărilor de Jos** [INFR(2023)2089], **Austriei,** [INFR(2023)2106], **României** [INFR(2023)2107], **Slovaciei** [INFR(2023)2108] și **Suediei** [INFR(2023)2110], precum și o scrisoare suplimentară de punere în întârziere **Germaniei** [INFR(2019)0183], pentru că nu au transpus integral în legislația națională Directiva privind garanțiile procedurale pentru copiii care sunt persoane suspectate sau acuzate în cadrul procedurilor penale [[Directiva (UE) 2016/800](https://eur-lex.europa.eu/legal-content/ro/TXT/?uri=CELEX%3A32016L0800)].

Această directivă urmărește să garanteze standarde minime comune privind [drepturile copiilor care sunt persoane suspectate sau acuzate](https://ec.europa.eu/info/policies/justice-and-fundamental-rights/criminal-justice/rights-suspects-and-accused_ro) în cadrul procedurilor penale, pentru a le asigura dreptul la un proces echitabil în întreaga UE. Comisia consideră că Germania, Ungaria, Țările de Jos, Austria, România, Slovacia și Suedia nu au transpus corect unele dintre cerințele directivei legate de drepturile materiale. În plus, niciunul dintre cele șapte state membre nu a îndeplinit cerința de a include o trimitere la directivă în măsurile de transpunere sau la adoptarea acestora. Prin urmare, Comisia a decis astăzi să trimită scrisori de punere în întârziere Ungariei, Țărilor de Jos, Austriei, României, Slovaciei și Suediei, precum și o scrisoare suplimentară de punere în întârziere Germaniei. Aceste state membre au la dispoziție două luni pentru a lua măsurile necesare vizând remedierea deficiențelor identificate de Comisie. Dacă nu primește un răspuns satisfăcător, Comisia poate decide să trimită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)[*RO***•••**](https://romania.representation.ec.europa.eu/news/siguranta-alimentara-comisia-indeamna-insistent-romania-sa-aplice-mod-corect-normele-ue-privind-2023-04-19_ro#modal)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

Comisia solicită României, Ungariei, Portugaliei și Sloveniei să respecte normele UE privind achizițiile publice și concesiunile



Comisia Europeană a decis astăzi, 18 octombrie, să inițieze proceduri de constatare a neîndeplinirii obligațiilor trimițând scrisori de punere în întârziere **Ungariei** [INFR(2023)2119 și INFR(2023)2120], **Portugaliei** [INFR(2023)2121], **României** [INFR(2023)2114] și **Sloveniei** [INFR(2023)4014] pentru neconformitatea normelor naționale cu legislația UE privind achizițiile publice. Respectivele acte legislative ale UE includ Directiva privind achizițiile publice ([Directiva 2014/24/UE](https://eur-lex.europa.eu/legal-content/RO/TXT/?uri=CELEX%3A02014L0024-20220101)), Directiva privind achizițiile publice în sectorul utilităților publice ([Directiva 2014/25/UE](https://eur-lex.europa.eu/legal-content/ro/TXT/?uri=CELEX%3A32014L0025&qid=1695212563160)) și Directiva privind atribuirea contractelor de concesiune ([Directiva 2014/23/UE](https://eur-lex.europa.eu/legal-content/RO/TXT/?uri=CELEX%3A02014L0023-20220101)). Aceste norme ale UE asigură tratamentul egal al operatorilor economici interesați să participe la procedurile de achiziții publice, precum și respectarea obligației de transparență. În procedurile care vizează aceste țări, Comisia are în vedere diverse aspecte. Au fost identificate mai multe cazuri în care legislația națională permite utilizarea procedurilor de negociere fără publicare prealabilă. Alte probleme identificate se referă la anumite norme naționale care permit modificarea contractelor legate de obligații și servicii publice, impun limite pentru subcontractare sau introduc o discriminare directă în favoarea anumitor produse originare din regiunea în care este stabilită autoritatea contractantă. Ungaria, Portugalia, România și Slovenia au la dispoziție două luni pentru a răspunde preocupărilor exprimate de Comisie. În caz contrar, Comisia poate decide să trimită acestor state membre avize motivate.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)[*RO***•••**](https://romania.representation.ec.europa.eu/news/siguranta-alimentara-comisia-indeamna-insistent-romania-sa-aplice-mod-corect-normele-ue-privind-2023-04-19_ro#modal)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

**Comisia și autoritățile de protecție a consumatorilor analizează practicile comerciale ale influencerilor**

Marketingul prin influenceri a devenit un pilon al economiei digitale și se preconizează că va atinge o valoare globală de 19,98 miliarde EUR în 2023.

În săptămânile următoare, Comisia Europeană și autoritățile naționale din cadrul [Rețelei de cooperare pentru protecția consumatorilor](https://commission.europa.eu/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en)vor **examina postările online pentru a identifica testimonialele și mesajele de susținere care induc în eroare consumatorii**.

Influencerii care sunt implicați în activități comerciale regulate, cum ar fi acordurile cu diverse mărci pentru a face reclamă unor produse sau servicii, sunt considerați comercianți în temeiul legislației UE privind protecția consumatorilor. Ei au obligația de a dezvălui comunicările cu caracter publicitar într-un mod transparent. Rezultatul acestei analize pe platformele de comunicare socială va contribui la [verificarea adecvării din perspectiva echității digitale](https://ec.europa.eu/info/law/better-regulation/have-your-say/initiatives/13413-Digital-fairness-fitness-check-on-EU-consumer-law_ro), care ajută la evaluarea necesității unei noi legislații pentru ca piețele digitale să fie la fel de sigure ca piețele fizice.

În plus, Comisia Europeană a lansat o[Platformă juridică pentru influenceri](https://commission.europa.eu/influencer-legal-hub_en). Pe această platformă, influencerii și creatorii de conținut pot **găsi informații despre legislația UE în domeniul practicilor comerciale loiale**, care îi vor ajuta să respecte normele.

Comisarul pentru justiție, Didier **Reynders**, a declarat: *„Practicile comerciale care implică influenceri au luat avânt și mulți consumatori – adesea tineri sau chiar copii – au încredere în recomandările acestora. Acest model comercial, însă, este însoțit și de obligații legale. Și influencerii trebuie să urmeze practici comerciale loiale, iar urmăritorii lor au dreptul la informații transparente și fiabile. Platforma juridică pentru influențatori pe care am creat-o le va fi de mare ajutor tuturor celor care activează în acest sector, pentru a înțelege normele. Îi invit pe influenceri să respecte aceste norme.”*

Platforma juridică pentru influenceri oferă cursuri video cu animații și o bibliotecă de resurse dezvoltată în colaborare cu experți din mediul academic. Influencerii pot afla care sunt obligațiile lor legale, în special când, unde și cum ar trebui să își dezvăluie activitățile publicitare pe platformele de comunicare socială, ce ar trebui să facă în legătură cu diligența necesară profesională și ce drepturi au consumatorii atunci când cumpără produse sau servicii direct de la ei.

\*

Comisia salută Memorandumul de înțelegere privind culoarele de solidaritate dintre România și Ucraina

Comisia Europeană salută semnarea Memorandumului de înțelegere dintre Guvernul României și Guvernul Ucrainei care va **contribui și mai mult la sporirea capacității culoarelor de solidaritate**, având în vedere în special daunele suferite de infrastructura de transport din Ucraina în urma agresiunii Rusiei. România are un rol esențial în funcționarea culoarelor de solidaritate și colaborează în mod constructiv cu toate părțile implicate, inclusiv prin intermediul Platformei comune de coordonare a culoarelor de solidaritate UE-Ucraina. Comisia încurajează această cooperare strânsă între statele membre ale UE și Ucraina.

Comisia sprijină în continuare implementarea culoarelor de solidaritate UE-Ucraina și a planului de acțiune ucrainean privind exportul de cereale ucrainene, în special prin facilitarea legăturilor transfrontaliere și a operațiunilor de transport.

Îmbunătățirea trecerii frontierei dintre Ucraina și România, prevăzută de acest memorandum, nu numai că va servi nevoilor imediate de import și de export ale Ucrainei, ci și o va ancora ferm în spațiul transporturilor din UE. [Finanțarea](https://eu-solidarity-ukraine.ec.europa.eu/eu-assistance-ukraine/eu-ukraine-solidarity-lanes_ro) este deja disponibilă, din bugetul UE, de la Banca Europeană de Investiții (BEI) și de la Banca Europeană pentru Reconstrucție și Dezvoltare (BERD), în timp ce viitorul **Mecanism pentru Ucraina** va contribui suplimentar la reconstrucția și dezvoltarea infrastructurii de transport a Ucrainei și a conexiunilor acesteia cu UE.

\*

Comisia prevede măsuri de abordare a potențialelor amenințări reprezentate de dronele civile

Comisia Europeană adoptă astăzi, 18 octombrie, o comunicare privind combaterea amenințărilor reprezentate de utilizarea ilegală și periculoasă a dronelor concepute pentru uz civil.

Prin această comunicare, **Comisia stabilește o politică anti-drone cuprinzătoare a UE**, care urmărește să garanteze că evoluțiile tehnologice rapide și numărul tot mai mare de drone nu conduc la o creștere necontrolată a amenințărilor în spațiul civil. Scopul comunicării este, de asemenea, de a oferi un cadru de politică armonizat și de a construi o înțelegere comună a procedurilor aplicabile pentru a face față amenințărilor în continuă evoluție.

Dronele modelează viitorul economiei și societății în Europa, în special în domeniile transporturilor, apărării, comerțului și serviciilor. **Utilizarea legitimă a dronelor** este o componentă esențială a realizării de progrese către dubla tranziție verde și digitală.

Astfel cum se menționează în [Agenda privind combaterea terorismului](https://home-affairs.ec.europa.eu/system/files/2020-12/09122020_communication_commission_european_parliament_the_council_eu_agenda_counter_terrorism_po-2020-9031_com-2020_795_en.pdf), deși UE a îngreunat utilizarea anumitor drone în scopuri rău-intenționate, evoluția rapidă a capacităților lor prezintă riscuri tot mai mari în materie de securitate. Infractorii folosesc drone în contrabanda și traficul de droguri, drone suspecte fiind observate și în jurul infrastructurilor critice, ceea ce indică faptul că ar putea fi utilizate pentru a colecta informații în scopuri ostile. În plus, utilizarea ilegală a dronelor poate afecta și siguranța personală și dreptul la viață privată al cetățenilor, în special atunci când dronele sunt operate în zone rezidențiale.

Comunicarea este însoțită de **două manuale** elaborate de Centrul Comun de Cercetare al Comisiei, cu orientări practice privind principalele aspecte tehnice ale [politicii UE privind dronele](https://home-affairs.ec.europa.eu/policies/internal-security/counter-terrorism-and-radicalisation/protection_en).

**Măsuri de contracarare a amenințărilor reprezentate de drone civile**

Comunicarea de astăzi prezintă diverse acțiuni legate de crearea de comunități și schimbul de informații între statele membre, precum și măsuri clare menite să sprijine aceste acțiuni prin orientări, formare, finanțare și proceduri operaționale. În comunicare s-au identificat șase acțiuni clare pentru o punere în aplicare eficace a politicii UE privind dronele:

* Schimbul de **bune practici și de informații** prin eficientizarea activității aferente inițiativelor existente și prin înființarea unui grup de experți anti-drone la nivelul Comisiei.
* Explorarea unor **măsuri de reglementare** prin identificarea nevoilor în materie de reglementare și a potențialului de armonizare a legilor și procedurilor în diferite state membre ale UE.
* Acordarea de asistență statelor membre atunci când trebuie **să se aleagă dintr-o varietate de tehnologii comerciale cibernetice și non-cibernetice anti-drone** disponibile pe piață, prin furnizarea de consiliere și orientări, de exemplu prin intermediul grupului de experți anti-drone și al activității Centrului Comun de Cercetare (JRC).
* Oferirea de **orientări practice și sprijin operațional** statelor membre prin extinderea formării anti-drone existente, de exemplu la sectorul securității private și la autoritățile de aplicare a legii.
* Consolidarea **cercetării și inovării** prin intermediul programelor bugetare disponibile, cum ar fi Orizont Europa.
* Creșterea **sprijinului financiar** prin lansarea unei cereri de propuneri privind soluții anti-drone în cadrul programelor de lucru ale facilității tematice a Fondului pentru securitate internă pentru perioada 2026-2027.

**Etapele următoare**

Activitățile descrise în prezenta comunicare vor trebui realizate până în 2030. Până în 2027 se va efectua un bilanț la jumătatea perioadei, iar o revizuire completă a programului anti-drone al UE este planificată să aibă loc până cel târziu în 2030.

**Context**

Atât [Strategia UE privind uniunea securității](https://commission.europa.eu/strategy-and-policy/priorities-2019-2024/promoting-our-european-way-life/european-security-union_ro), cât și Agenda UE privind combaterea terorismului subliniază faptul că amenințarea reprezentată de dronele necooperante este o sursă importantă de preocupare în Europa. În 2022, acest pachet a fost anunțat deja ca o acțiune emblematică în Comunicarea Comisiei intitulată „[Strategia 2.0 privind dronele pentru un ecosistem inteligent și durabil al aeronavelor fără pilot la bord în Europa](https://eur-lex.europa.eu/legal-content/RO/TXT/?uri=CELEX:52022DC0652)”.

Comisia conlucrează cu statele membre și cu alte părți interesate pentru a aborda amenințarea potențială reprezentată de drone din 2016, când a avut loc primul atelier al UE de soluții anti-drone. De atunci, au existat multe inițiative, inclusiv finanțarea de proiecte pentru crearea de comunități, schimbul de informații și dezvoltarea de bune practici.

**Informații suplimentare**

[Comunicarea privind contracararea amenințărilor potențiale reprezentate de drone](https://home-affairs.ec.europa.eu/communication-commission-countering-potential-threats-posed-drones_en)

[Protecția împotriva sistemelor de aeronave fără pilot la bord – Manual privind protecția infrastructurii critice și a spațiului public împotriva sistemelor de aeronave fără pilot la bord (în engleză)](https://data.europa.eu/doi/10.2760/18569)

[Protecția împotriva sistemelor de aeronave fără pilot la bord – Manual privind evaluarea riscurilor pe care le presupun sistemele de aeronave fără pilot la bord și Principiile de consolidare fizică a clădirilor și a siturilor (în engleză).](https://data.europa.eu/doi/10.2760/969680)

[Strategia 2.0 privind dronele: Crearea unei mari piețe europene a dronelor](https://eur-lex.europa.eu/legal-content/RO/TXT/?uri=CELEX:52022DC0652)

[Site-ul DG HOME dedicat protecției împotriva amenințărilor teroriste](https://home-affairs.ec.europa.eu/policies/internal-security/counter-terrorism-and-radicalisation/protection_en)

\*

COP28: Consiliul stabilește poziția UE pentru summitul ONU privind schimbările climatice de la Dubai

Consiliul a aprobat astăzi concluzii care vor servi drept poziție generală de negociere a UE pentru cea de a 28-a Conferință a Națiunilor Unite privind schimbările climatice (COP28) de la Dubai, Emiratele Arabe Unite din perioada 30 noiembrie-12 decembrie 2023.

În concluziile sale, Consiliul subliniază oportunitățile pe care acțiunile climatice ambițioase le creează pentru planetă, pentru economia mondială și pentru cetățeni, precum și importanța asigurării unei tranziții juste, care să nu lase pe nimeni în urmă, către economii și societăți durabile, reziliente la schimbările climatice și neutre pentru climă.

Astăzi transmitem un mesaj puternic partenerilor noștri: UE este liderul mondial în ceea ce privește acțiunile climatice. La Dubai, ne vom afla în prima linie a negocierilor pentru a demonstra cel mai ferm angajament al UE față de tranziția verde și pentru a-i încuraja pe partenerii noștri să ne urmeze exemplul. UE este o forță motrice pentru schimbare și trebuie să vorbim la unison la nivel mondial. Pur și simplu nu ne putem folosi de dificultăți ca scuză pentru a reveni la o situație anterioară Acordului de la Paris.

Teresa Ribera Rodríguez, a treia vicepreședintă și ministra spaniolă interimară pentru tranziția ecologică și provocarea demografică

Sporirea nivelului mondial de ambiție în favoarea neutralității climatice

Statele membre subliniază importanța creșterii substanțiale a nivelului de ambiție climatică la nivel mondial pentru ca obiectivul de 1,5 °C să rămână realizabil, în conformitate cu Acordul de la Paris. Acestea subliniază că, la nivel colectiv, contribuțiile stabilite la nivel național (CSN) și actualizările acestora nu sunt în prezent suficiente pentru atingerea obiectivului și precizează că toate părțile ar fi trebuit să își revizuiască și să își consolideze CSN sau să își actualizeze strategiile de dezvoltare pe termen lung (LTS) cu emisii scăzute de GES înainte de COP28. În special, marile economii ar fi trebuit să își sporească nivelul de ambiție al CSN și să își actualizeze LTS pentru a include un obiectiv de zero emisii nete, care să fie atins până cel târziu în 2050.

În acest context, Consiliul salută transmiterea către Convenția-cadru a ONU asupra schimbărilor climatice (CCONUSC) a unui CSN actualizat al UE care reflectă elementele esențiale ale pachetului „Pregătiți pentru 55”, asupra cărora s-a convenit integral și care îi vor permite UE să își reducă emisiile nete de GES cu cel puțin 55 % până în 2030 comparativ cu nivelurile din 1990 și să atingă neutralitatea climatică până cel târziu în 2050.

Eliminarea treptată a combustibililor fosili și creșterea capacității de utilizare a energiei din surse regenerabile

Consiliul subliniază că tranziția către o economie neutră climatic va necesita o eliminare treptată la nivel mondial a combustibililor fosili utilizați fără măsuri de reducere a emisiilor și depășirea unui vârf al consumului acestora în acest deceniu. Acesta accentuează că este important ca sectorul energetic să fie predominant lipsit de combustibili fosili cu mult înainte de 2050, precum și să se depună eforturi pentru avea la nivel mondial un sistem energetic complet sau predominant decarbonizat în anii 2030, deoarece măsurile de reducere a emisiilor eficiente din punctul de vedere al costurilor sunt deja disponibile. De asemenea, face apel la eliminarea treptată, cât mai curând posibil, a subvențiilor pentru combustibilii fosili care nu aduc soluții pentru sărăcia energetică sau tranziția justă.

Consiliul solicită acțiuni la nivel mondial în vederea triplării capacității instalate de producere de energie din surse regenerabile la 11 TW și a dublării ratei de îmbunătățire a eficienței energetice până în 2030, cu respectarea concomitentă a mixului energetic național al fiecărei țări. Acesta subliniază că cooperarea cu țările în curs de dezvoltare este esențială pentru soluționarea provocărilor și pentru valorificarea sigură a beneficiilor pe care le aduce tranziția.

Sporirea eforturilor pentru atenuarea schimbărilor climatice și adaptarea la acestea

Consiliul subliniază importanța efectuării cu succes a primului bilanț la nivel mondial în cadrul COP28, care este un element central al Acordului de la Paris și include recomandări specifice pentru acțiuni consolidate, imediate și ambițioase privind atenuarea schimbărilor climatice și adaptarea la acestea. În plus, miniștrii salută lansarea programului de lucru privind atenuarea schimbărilor climatice (MWP) și a programului de lucru pentru o tranziție justă, precum și a dialogului despre obiectivul global privind adaptarea.

În acest context, Consiliul reiterează că este important ca toate părțile să depună eforturi mai mari pentru a integra adaptarea la schimbările climatice și reziliența la acestea în politicile și programele existente din toate sectoarele relevante. Acesta subliniază eforturile tot mai mari ale UE și ale statelor membre de a pune în aplicare strategii și planuri de adaptare, integrând adaptarea la nivelul tuturor politicilor sectoriale ale UE prin intermediul Strategiei UE privind adaptarea la schimbările climatice.

Finanțarea combaterii schimbărilor climatice pentru a atenua pierderile și daunele

Statele membre recunosc eforturile depuse de multe țări și instituții pentru a finanța o serie de soluții menite să atenueze pierderile și daunele cauzate de efectele negative ale schimbărilor climatice. Acestea recunosc că mecanismele de finanțare existente trebuie consolidate și remarcă potențialul băncilor multilaterale de dezvoltare și al instituțiilor financiare internaționale în această privință. Miniștrii fac apel la toate țările să își intensifice eforturile de mobilizare a finanțării din toate sursele pentru a sprijini acțiunile climatice. De asemenea, aceștia așteaptă cu interes discuția privind finanțarea combaterii schimbărilor climatice de la reuniunea Consiliului Afaceri Economice și Financiare (ECOFIN) din 17 octombrie 2023.

În plus, UE este hotărâtă să colaboreze cu toate părțile pentru:

- promovarea în continuare a punerii în aplicare a cadrului consolidat de transparență  
– promovarea unei discuții incluzive privind viitorul CCONUSC, axându-se pe îmbunătățirea eficienței procesului și pe facilitarea participări  
– înregistrarea de progrese privind punerea în aplicare ambițioase a programului de lucru de la Glasgow privind Acțiunea pentru capacitare în domeniul climei (ACE) și a planului său de acțiune  
– abordarea dimensiunii de gen pentru a valorifica întregul potențial al politicilor climatice  
– înregistrarea de progrese în privința discuțiilor din cadrul programului de lucru comun de la Sharm El-Sheikh privind punerea în aplicare a acțiunilor climatice în domeniul agriculturii și al securității alimentare.

Context

Principalele puncte de pe ordinea de zi a COP28 sunt preconizate a fi:

* primul bilanț la nivel mondial
* programul de lucru privind atenuarea schimbărilor climatice
* obiectivul global privind adaptarea
* finanțarea combaterii schimbărilor climatice, inclusiv mecanismele financiare aferente pierderilor și daunelor
* În fiecare an, Conferința părților (COP) la Convenția-cadru a Națiunilor Unite asupra schimbărilor climatice (CCONUSC) se reunește pentru a stabili nivelul de ambiție și responsabilitățile în domeniul climei, precum și pentru a identifica și evalua măsurile climatice.

UE și statele sale membre sunt părți la convenție, care are în total 198 de părți (197 de țări plus Uniunea Europeană). Președinția prin rotație a Consiliului, împreună cu Comisia Europeană, reprezintă UE la aceste summituri internaționale privind schimbările climatice.

La 17 octombrie, Consiliul va căuta să aprobe concluzii privind finanțarea combaterii schimbărilor climatice înainte de Conferința COP28 asupra schimbărilor climatice. Concluziile respective sunt menite să completeze mandatul general al UE descris în comunicatul de presă.

* [Schimbările climatice: ce face UE (informații generale)](https://data.consilium.europa.eu/doc/document/ST-14285-2023-INIT/en/pdf)
* [Obiectivele climatice și politica externă a UE (informații generale)](https://www.consilium.europa.eu/ro/policies/climate-change/)
* [Acordul de la Paris privind schimbările climatice (informații generale)](https://www.consilium.europa.eu/ro/policies/climate-change/climate-external-policy/)
* [COP 28 EAU](https://www.consilium.europa.eu/ro/policies/climate-change/paris-agreement/)

[Vizitați pagina reuniunii](https://www.consilium.europa.eu/ro/meetings/env/2023/10/16/)

\*

Combaterea dezinformării: Reprezentanța Comisiei Europene în România lansează platforma online trUE

Reprezentanța Comisiei Europene în România lansează astăzi, 16 octombrie, o nouă platformă online dedicată combaterii dezinformării: [trUE – Adevărul gol-goluț](https://romania.representation.ec.europa.eu/stiri-evenimente-si-resurse-pentru-presa/true-adevarul-gol-golut).

**[Platforma „trUE - Adevărul gol-goluț” este disponibilă aici.](https://romania.representation.ec.europa.eu/stiri-evenimente-si-resurse-pentru-presa/true-adevarul-gol-golut)**

Platforma va ajuta la consolidarea strategiei de combatere a unui fenomen din ce în ce mai prezent atât la nivel global cât și în societatea românească. Noua platformă își propune să vină în sprijinul publicului larg cu instrumente utile pentru identificarea știrilor false și a informațiilor distribuite în mediul online cu scopul de a dezinforma.

Platforma „trUE – Adevărul gol-goluț” reunește articole, studii de caz, materiale video realizate în colaborare cu influenceri, dar și materiale didactice ce pot fi folosite în timpul orelor de curs.

*„65% dintre români declară că știrile sau informațiile care în opinia lor denaturează realitatea sau sunt chiar false reprezintă o problemă pentru democrație în general, conform Eurobarometrului Standard 98. Ne dorim ca « trUE - Adevărul gol-goluț » să ofere un set de bază de instrumente cu ajutorul căruia cât mai mulți români să poată identifica informațiile care denaturează realitatea cu privire la Uniunea Europeană și nu numai, apărute în spațiul public. Oferim resurse online gratuite dedicate combaterii dezinformării, materiale ce pot fi folosite în sălile de clasă de către profesori, informații despre mituri demontate, podcast-uri video realizate de influencerii care ne ajută să « traducem » informații uneori tehnice pe înțelesul tuturor și multe altele”,* a declarat Ramona Chiriac, șefa Reprezentanței Comisiei Europene în România.

„Verifică! Verifică încă o dată! Ești sigur că e adevărat? Abia acum poți distribui!” – este doar unul din sfaturile concrete din articolele care demistifică cele mai populare informații false. De asemenea, în platformă sunt disponibile și cele mai noi resurse puse la dispoziție de Comisia Europeană, precum orientări pentru profesori și modalități de încurajare a obiceiurilor „sănătoase” de utilizare a mediului online.

Materiale video realizate de influenceri precum [Dezaburit](https://www.youtube.com/playlist?list=PLYpnkCuf5nS0I_bSYETVW4UXlP7q-74SY) sau [Zaiafet](https://www.youtube.com/playlist?list=PLYpnkCuf5nS0GAxkv0SVDPizL9dqYqsuD) sunt disponibile în noua platforma. Unul dintre materiale explică [„Ce este și cum recunoști o știre falsă în 7 pași”](https://www.youtube.com/watch?v=1iv7tUhjmxY&list=PLYpnkCuf5nS0I_bSYETVW4UXlP7q-74SY&index=1&pp=gAQBiAQB).

Noua platformă încurajează și interacțiunea cu publicul larg. La adresa de email [comm-rep-ro-true@ec.europa.eu](mailto:comm-rep-ro-true@ec.europa.eu), cei interesați se pot alătura inițiativei noastre sau ne pot semnala cazuri de dezinformare legate de Uniunea Europeană.

**Context**

Confrom [Eurobarometrului Standard 98](https://romania.representation.ec.europa.eu/news/eurobarometru-costul-de-trai-sanatatea-si-educatia-pe-primele-locuri-preocuparile-romanilor-2023-04-03_ro), mai mult de jumătate dintre români (63%) declară că deseori întâlnesc știri sau informații care în opinia lor denaturează realitatea sau sunt chiar false. 61% dintre români sunt de acord că acestea sunt o problemă pentru România.

Lupta împotriva dezinformării este un efort comun, care implică toate instituțiile europene. UE [conlucrează cu platformele online](https://ec.europa.eu/info/strategy/priorities-2019-2024/new-push-european-democracy/european-democracy-action-plan/strengthened-eu-code-practice-disinformation_ro) pentru a le încuraja să promoveze surse oficiale, să penalizeze conținutul care se dovedește fals sau înșelător și să șteargă conținutul ilegal și pe cel care ar putea dăuna sănătății sau integrității fizice a oamenilor.

Această colaborare a fost reinnoita în 2022 pentru a include lecțiile învățate în urma pandemiei COVID19, cât și ca urmare a războiului Rusiei din Ucraina.

Mai mult de atât, prin [Regulamentul privind serviciile digitale](https://commission.europa.eu/strategy-and-policy/priorities-2019-2024/europe-fit-digital-age/digital-services-act-ensuring-safe-and-accountable-online-environment_ro), intrat în vigoare pe 16 noiembrie 2022, Uniunea Europeană ia măsuri clare în combaterea răspândirii dezinformării. Această nouă lege pune responsabilitatea în brațele platformelor online în ceea ce privește eradicarea conținutul dăunător, prin măsuri riguroase fără precedent.

\*

O soluție pe termen lung pentru nevoile de finanțare ale Ucrainei

* Un nou Mecanism pentru Ucraina, cu o capacitate totală de 50 de miliarde EUR pentru 2024-2027
* Este urgent ca textul să fie adoptat în paralel cu revizuirea bugetului UE pe termen lung
* Eurodeputații îmbunătățesc transparența mecanismului și responsabilitatea democratică
* Activele rusești ar trebui folosite pentru reconstruirea Ucrainei

**Parlamentul a votat marți o propunere îmbunătățită pentru a institui un mecanism de 50 de miliarde EUR care să sprijine redresarea, reconstrucția și modernizarea Ucrainei începând cu 2024.**

Parlamentul și-a adoptat poziția referitoare la [mecanismul propus pentru Ucraina](https://ec.europa.eu/commission/presscorner/detail/ro/ip_23_3355) cu 512 voturi pentru, 45 împotrivă și 63 abțineri. Deputații au îmbunătățit propunerea prin consolidarea responsabilității democratice a mecanismului, încurajând democrația pluripartită și alinierea Ucrainei la cerințele pentru aderarea la UE.

**Textul trebuie să fie adoptat urgent în paralel cu revizuirea bugetului UE pe termen lung**

Mecanismul pentru Ucraina [face parte din revizuirea în curs a bugetului pe termen lung al UE](https://ec.europa.eu/commission/presscorner/detail/ro/ip_23_3345), care trebuie ajustat fiindcă a fost secătuit de multiplele crize care au avut loc începând cu 2021. Deputații insistă ca mecanismul, împreună cu întreaga revizuire bugetară, să fie convenit cât mai curând posibil, deoarece în prezent nu există dispoziții privind asistența acordată Ucrainei începând cu 2024. Pachetul ar trebui integrat și în bugetul anului viitor, care urmează să fie negociat în noiembrie.

**Folosirea activelor rusești și combaterea corupției**

Una dintre principalele solicitări ale deputaților europeni este ca activele Federației Ruse sau ale altor entități sau persoane cu legături directe cu războiul de agresiune al Rusiei să fie folosite pentru a reconstrui Ucraina. Parlamentul a întărit dispozițiile de combatere a fraudei, a corupției, a conflictelor de interese și a neregulilor legate de utilizarea fondurilor UE în Ucraina. Companiile sub influență oligarhică nu ar trebui să fie eligibile pentru finanțare, au adăugat eurodeputații.

**Mai multă transparență, o mai mare implicare a Parlamentului**

Eurodeputații au modificat textul propus și pentru a crește transparența mecanismului prin crearea unui portal de internet privind operațiunile financiare dedicate Ucrainei și obiectivele conexe, precum și privind etapele intermediare pe care țara le-a atins pentru a beneficia de ajutor. Deputații doresc să fie făcute publice și contribuțiile primite din partea țărilor terțe și a organizațiilor internaționale.

Planul în care Ucraina va detalia reformele și investițiile care urmează să fie sprijinite de UE ar trebui elaborat cu implicarea Parlamentului (prin [acte delegate](https://eur-lex.europa.eu/EN/legal-content/glossary/delegated-acts.html)) și consultarea efectivă a Radei Supreme a Ucrainei.

**Următorii pași**

Negocierile cu statele membre pot începe de îndată ce Consiliul convine asupra unei poziții comune.

**Citate**

[Michael Gahler](https://www.europarl.europa.eu/meps/ro/2341/MICHAEL_GAHLER/home), (PPE, Germania), coraportor din partea Comisiei pentru afaceri externe, a declarat: „Parlamentul European ia măsuri decisive prin mecanismul pentru Ucraina, direcționând 50 de miliarde EUR către o transformare societală profundă. Sporim responsabilitatea mecanismului, asigurându-ne că acesta nu numai că promovează reziliența și prosperitatea, ci o face printr-o transparență de neegalat. Pe măsură ce Ucraina pornește pe acest drum crucial, vigilența noastră colectivă va proteja integritatea acesteia la fiecare pas către integrarea europeană.”

[Eider Gardiazabal Rubial](https://www.europarl.europa.eu/meps/ro/96991/EIDER_GARDIAZABAL+RUBIAL/home) (S&D, Spania), coraportoare din partea Comisiei pentru bugete, a declarat: „UE își reafirmă solidaritatea cu Ucraina prin intermediul mecanismului în valoare de 50 de miliarde EUR, sprijinind reziliența țării împotriva agresiunii și reformele în contextul unei potențiale aderări la UE. Îndemnăm statele membre să permită utilizarea activelor rusești înghețate pentru a finanța reconstrucția Ucrainei și subliniem importanța implicării Radei Supreme și a societății civile ucrainene în pregătirea sprijinului financiar al UE."

**Context**

Pe 20 iunie 2023, Comisia a propus instituirea unui [mecanism dedicat Ucrainei](https://ec.europa.eu/commission/presscorner/detail/ro/ip_23_3355), de până la 50 de miliarde EUR pentru perioada 2024-2027 sub formă de granturi și împrumuturi. Mecanismul va înlocui sprijinul bilateral oferit în prezent de UE în cadrul [Instrumentului de vecinătate, cooperare pentru dezvoltare și cooperare internațională – „Europa globală”](https://neighbourhood-enlargement.ec.europa.eu/funding-and-technical-assistance/neighbourhood-development-and-international-cooperation-instrument-global-europe-ndici-global-europe_en) (IVCDCI-Europa Globală) și [programul AMF+](https://eur-lex.europa.eu/legal-content/RO/TXT/?uri=uriserv%3AOJ.L_.2022.322.01.0001.01.ENG&toc=OJ%3AL%3A2022%3A322%3ATOC), în valoare de 18 miliarde EUR, care se va încheia la sfârșitul anului 2023. El va integra sprijinul pe care Ucraina l-ar fi primit în cadrul [Instrumentului de asistență pentru preaderare](https://neighbourhood-enlargement.ec.europa.eu/enlargement-policy/overview-instrument-pre-accession-assistance_ro) (IPA).

\*

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/